Nu pakhat nih KFC dawr rianttuantu hmai ah cilchak - Khuaruah Har News\nTu kan chan ahcun pa nak hmanh in nu hi khuaruahhar mi an tam deuh cang. Khuaruahhar ti tik ah a sual mi pa nak hmanh in nu sual mi vawleicung ah hin an tam deuh cang ko rua. Hlan lio ahcun ni nih bia tak tein zu an ding timi zawng theih awk le hmuh awk an um bal lo.\nHmanh sehlaw tu kan chan ahcun pa nak hmanh in nu hi a sualmi le zuding mi an tam deuh cang ti u sihlaw kan palh lem lai lo. Singapore ram Next Soping mall ah nu pakhat nih KFC zuartu a hmai ah cil a chak. Hi bantuk thil cangmi cu April 22.4.2020 ah khan a cang mi asi.\nKFC dawr chung CCTV nih record arak tuahning ahcun nu pakhat hnih nih KFC an cawk lio ah khin dawr ngeitu pa nih an duhlo ning in hei chawn hna sehlaw a lo. Mah bak ahcun nupahnih lak ah angki aihre hrukmi nu nih cun KFC zuartu pa cu thang taktak khin a auh hnawh hnu a hmai bak ah cil khat thup in achak mi cu hmuh khawh a si.\nMah bantuk thil cangmi zoh lengmang tik ah thil dang si lo in KFC cawtu hna nu pahnih nih khin mask an ni hruk lo ruangah dawr ngeitu hna nih anrak sik ruangah a cangmi a si timi cu a fiang ngai ngai. Tulio kan boruak ahcun kawh zeika kan umkal nak poah ah mask vuahlo i umkal cu ttihnung taktak a si.\nMah bantuk thil cangmi cu online cung bak ah a video he anrak thlah caah a zohtu mipi an tam kho taktak. Mah bantuk thawngpang online cung arak thangmi cu palik nih anrak theih caah KFC zuartu hmai ah cilchaktu nu pahnih cu an kawl cuahmah hna tiah theih a si. Singapore The Staits Time nih a langhter ning ahcun mah bantuk thil acan hnu tlawmpal ah khin KFC dawr vialte cu covid-19 vennak rungrul sii an kah dih cawlh tiah theih a si.\nMizo Gospel Singer Vanlalsailoa Nih Kum 41 A Tlin Lompi Nak Caah Tiin CM Relife Fund Caah Thong 40000 A Pek\nSuimuliam 24 chungah minung 4,000 renglo US ram chungah an thi cang\nKan Laimi Phun Chung In Thihnak Thawngpang\nZualko: Siang Cachim Tu Hlun Pu Kep Tu Nih Mual A Kan Liamtak\nUS Um Salai Van Dawt Ceu Te Nuva Nih Delhi Chin Ralzam Chungkhar Hleihnih Inn Khat Ah Thong 10000 Cio An Bomhnak Hna


TYA Nih A Voihnihnak Tlangthluan Pumpululhchuih Zuamnak An Tuah Lai – THE CHINLAND POST\nTYA Nih A Voihnihnak Tlangthluan Pumpululhchuih Zuamnak An Tuah Lai\nSalai Elvis|2019 September 30| — Ara lai mi thla October 7 in 14 tiang Thantlang Youth Association (TYA) nih a voi hnihnak Thantlang peng tlangthluan (Taung-caw) pumpululh chuihzuamnak cu hlunghlai ngai in an tuah lai tiah kan theih.\n“TYA Cup cu a tukum hin a voi 7nak kan tuah a si cang lai, a si nain Tlangthluan huap in pumpululhchuih zuamnak tu cu a tu tan hin a voi 2nak a si lai. Tutan cu phun dang deuh in zulhphung le dingrep zong a hlan kan in suai a si cang. Timhtuahnak a tha bik zong kan ngeih bantuk in tlangkip cio zong nih timhtuahnak tha ngai an ngei cio hna. Hmai lei ah Thantlang peng mino hi zalek lei le a lam kip in i pehtlai hna u sih ti saduh thahnak he tuah timh a si.”tiah TYA upa pakhat nih TCP ah a chim.\nTYA Cup Fixtures 2019\nTutan TYA Cup tlangthluan (Taung-caw) pumpululh chuihzuamnak chungah zulhphung le dingrep phun 35 an suai i tlangkip hruaitu sin zongah pek dih an si. Tuatan TYA Cup chungah laksawng pakhatnak tangka sing 5 le Seal, pahnihnak sing 3 le Trophy, pathumnak sing 2 le trophy mah pin ah thiamhlei laksawng zong a um rih lai.\nTukum tlangthluan pumpululh chuihzuamnak chungah Vailam tlang, Zophei, Lautu, Khualhring, Bual, Zahnak le Vanzang tlang hna an i tel kho lai i Mara lei cu relrem lo nak an ngeih caah an i tel kho lai lo tiah theih a si. Tutan ah khuate um mi minung 8 nak tlawm lo zong cah i, i tel ding zong biachahnak ngeih a si.\nAvoi khatnak tlangthluan (Taung-caw) pumpululh chuihzuamnak cu 2017 November thla ah rak tuah a si i cuchung ah pakhatnak Khualhring tlang, pahnihnak West Zophei le Pathumnak Vailam tlang hna nih an rak co.\nPrevious Democracy le Sipin\nNext Myanmar Idol Hlasak Zuamnak Ah Chinmi Pali An Kai Cang


Salai Lairamthang: BLM Pawl Nih President Hlun Milem An Hrawh - Khuaruah Har News\nMinak pawl a dirkamhmi, Black Lives Matter pawl nih nizan ah Washington D.C khuachungah lam an zawh than I, US president hlun Andrew Jackson milem cu hrawh an timh caah President Donald Trump nih, “Executive Oder” ka chuah lai I, federal monument le statue a hrawkmi poah cu kum 10 tiang thonghlak khawh an si lai tiah ralrinnak a pek hna.\nWhite House pawngah an phunmi, President hlun, Andrew Jackson milem cu black lives matter” timi pawl nih nizan ah a cungah an kai hnawh I, hri in dawh le hrawh an timh caah Federal security pawl nih an kham manh hna. Oregan State, Portland khua zongah President hlun, George Washington milem cu black lives matter minung 40 nih zan sumilam 11:00 hrawng ah an khangh hnu ah hri in an dawh I, an thluk.\nMaryland State Druid Hill Park i aummi George Washington milem zong si in an kah. England ram London khua zongah England vuancichuk hlun, Winston Churchill milem cu minak dirkamhtu pawl nih naite ah hrawh an zalh ve. Black Lives Matter an hruaitu pakhat a simi, Shaunking nih cun mirang muisam keng , Jesuh lungphun le milem zong kan hrawh dih ding a si ko” tiah a chim. President Trump nih Conservative Biaceitu 200 Rian A Pek\n2016 US president election campaign lio ah Donald Trump nih president ka tlin ahcun US Supreme court, Federal court le Circuit court ah khrihfa zumhnak a dirpi mi conservative biaceihbawi ka chiah lai tiah biakamnak a rak tuah. A chimning bantuk tein minung 200 nak biaceihbawi Justin Walker cu June 18 ah rian a pek cang.\nSenate nih vote 51-42 in an fehter. US president thimnak hi president thim tiang lawng zoh ding a si lo, zeibantuk biaceihbawi dah a chiah lai? Pathian a zum maw a chiah hna lai? asiloah Pathian a zum lomi liberal pawl dah a chiah hna lai timi hi tha tein ngiat a hau.\nTuzan Kan Chin Ram Khualipi Hakha Thil Cangmi Cu Chin Miphun Kan Caah Cun Ngaihchia Tak Tak A Si\nRalkap uknak in zungzal luatnak petu CDM um ko bu cun maw chikhat na pawkhimnak ca men zung cu na kai ko rih lai?\nTlang Cung Hriam Tlai Cheukhat Ralkap Ni Ah Tel An I Timh Lio Ah KNU, RCCS, PNLO Hna Cu Tel An Ni Tim Lo Tiah Theih A Si\nJuly 6 Nih Ah Semi Final A Chuih Ding Mi Spain, Italy, England Le Denmark Ah Khin Nang Zei Ram Dah Nazumh Bik\nUSDP Nih NLD MP 200 Dengmang Cu MP Dingah Nan I Tlaklo, Thimfung Nan Ruh Ning A Dik Lo Tiah An Reporth Hna


President Trump thawngthangnak a tuah ruangah Khrihfa pawl an nih lawm i zum lotu nih fakpi in an soisel\nPresident Trump hi Pathian zumtuk mi le a bochantuk mi a si caah mah bantuk in mipi sin ah thawngthangnak a tuah mi kong ah zum lotu nih fakpi in an soisel mi hi cu zumlotu an si caah fakpi in lak ding a si lo. President Trump hi Pathian aa bochanmi hruaitu pakhat a si ti fiang tein hmuh khawh asi. President nih zeiruangah dah Pathian sinah thla kan cam lai ti ah cun COVID-19 zawtnak in Americans mipi cu a kan kal tak khawhnak hnga caah a si. Thaizing Sunday March 15,2020 cu American mipi nih Pathian sinah thla kan cam hna lai. Pathian sinah umpi nak le runvennak, thawnnak thazaang kan hmuh than khawhnak lai kan umnak hmun cio in thla kan cam hna lai tiah US ramchung ah thawngthanhnak a tuah cang.\nCOVID-19 zawtnak ruang ah Carson siangbawinu Laura ruh Hakha ah tlunpi khawh a si rih lo:- Chinram ah Missionary hmasa bik Carson nupi siangbawinu Laura ruh cu an pa Carson thlaan pawng ah vui ve ding in timhtuah a si nain COVID-19 ruang ah a nicaan thawn a si, tiah tuanvo ngeitu sin in March 11 ah kan theih.\n“Siangbawinu Laura ruh Hakha ah vui ve ding hi kan hnulei an tuufale Hakha an rak tlawn ah khua an khaan mi a si. A ruah awk hmanh kan hngalh lo mi an tuufale nih an ruah khawh tik ah kan i lawm i a herh ning in tuanvo laakpi ding kan lungtling. US Cozah sin ah ca zong tial in nawlpek zong a si cang. A ruh zong phurh ding ah ready a si cang. Kanmah ruahnak ahcun April le May thla chung ah hin kan rak timhtuah nain COVID-19 ruang ah leet a si than. Thil sining zohchun in i pehtlaih le a nicaan suaisam than a si te lai,” tiah HBA GS Rev. Joel Nawl Cung Lian nih The Hakha Post ah a chim.\nCarson siangbawi te nupa hi Chinram ah 1899 March 15 ah Hakha an rak phan. Carson siangbawipa hi 1908 April 1 ah a thi. Cu hnu ah Carson siangbawinu nih a rian cu kum 12 chung a tuan hnu 1920 ah America ah a tlung. An tuufale nih an pilepu hmun khat ah vui ding in an timhtuah nain COVID-19 ruang ah a nicaan thawn a si i zeitik ah ti belte a fiang rih lo.\nBe the first to comment on "President Trump thawngthangnak a tuah ruangah Khrihfa pawl an nih lawm i zum lotu nih fakpi in an soisel"


Kawlram a buai hnu ah Asea ram ah kawlram kong he pehtlai in thil a cangh mi an phuan dih cang – Lai Lungrawn Post\nKawlram a buai hnu ah Asea ram ah kawlram kong he pehtlai in thil a cangh mi an phuan dih cang\nJuly 24, 2021 July 24, 2021 admin Hmuhning\nTuipuiral Ah A Ummi Ralzaam Hna Bawmhnak Pek An Si Kan ramchung i kahdohnak ruangah Mizoram, Tuipuiral area chungah a rak zaam mi ralzaam hna caah umnak, ei din le innsak nak caah an herhbau mi zong a si khawh chungin bawmh peng an si.\nRalzaam hna umnak caah Zawlsei khua ah umhmun an sak mi cu an dih deng cang i,atu hi minung 90 chiah an si cang i, Farkawn le Vaphai ah sak cuahmah lio a si.Vaphai ralzaam hmun sak lio cu nihin khan Biate khua YMA minung 70 leng nih tlangrian tuan in mau pum 2000 leng an pek hna.\nVaphai ah sak lio mi ralzaam umhmun caah Catholic sister bu pakhat MSHC hna zong nih inncung caah camphio budle 20 le tii chiah nak caah tiipung an bawmh hna pin ah Mission for Christ nih khiangthawng le tangka tamngai a bawmh ve hna tiah theih a si.Atu ah Champhai district chung Tuipuiral area chungah ralzaam a um lio mi hi 1,300 an si.\nTahwngdang Pathein ah ralhrang anmah le anmah an i kap Ayeyerwaddy ramthen,Pathein ah July 23 zan ah ralhrang rallokap bia an i al i anmah le anmah an i kap tiah theih a si.Zan suimilam 10 hrawngah umhmun an khuarnak ah pakhat le pakhat bia i al nak a chuak i meithal in i kahthah nak a chuak,khuami tu nih cun meithal thawng voihnih lawng an theih.\nEsther Dawt Chin Sung Nih Kawlram Mipi Caah Tangka Ting 5 A Hlut\nKIA le ralhrang karlak ah kahdoh nak faktuk a chuak a linsa tuk cang


Mipi Nih Ralhrang Pawl An Dehcawh Tuk Hna Caah An Phone An Off Dih! - Chin11News\nMin Aung Hlaing ralhrang pawl cu an awlok a chawng ko cang. Min Aung Hlaing Ralhrang pawl nih PDF umnak a kan chim kho tu nan um a si ahcun lawmmam ah phaisa tampi kan in pek hna lai tiah khuachung ah ca an tar.\nPDF umnak le an cawlcanghnak a theimi i nan kan chimh ahcun phaisa kan in pek hna lai, cun hika ah hin nan kan chawhkhawh tiah an phone Number an tar chih hna. Cucu mipi nih an phone number an i lak i ralkap cu an dehcawh tuk hna i ralhrang pawl cu an phone an off dih tiah theih a si. A Peng\nRelchap:Magway ramthen,Minbu (မင်းဘူး)peng, pengkomh palik sakhan cu mipi vengtu phu hna nih nizaan ah luhhnawh in an doh hna caah kaphnih kar kahdohnak a chuak, palik cheukhat hliam an tuar tiah mipi vengtu phu hna nih an langhter.\nMinbu(မင်းဘူး) mipi vengtu phu in thawngzamhnak nawlngei tu pakhat nih “zaan ah sakhan cu bomb pahnih in kan cheh, pakhat a puak. Bomb cu kut ser mi bomb a si lo, bomb cu a puah caah sakhan chung in meithal an puah chih.\nKanmah zong hmunhma kan lak nak hmun in kan kah ve hna cun hnu kan tolh.Kanmah lei in hliamtuar mi an um lo.Palik sakhan he neihniam mi hna chim nak ahcun anmah lei ah hliam tuar mi an um ” tiah theih a si.\nMinbu (မင်းဘူး) khua chungah ralhrang phu hna nih, atulio ah minung thazaang chap in mipi hna sin ah phaisa hal in le checkhlatnak cu tu le tu ah tuah caah Minbu khuachung no.4 sang pengkomh palik sakhan cu luhhnawh in kah a si tiah thawngchim nak nawl ngei tu pakhat nih achim.\nNihin zinglei ah Minbu khua High school no.2 sianginn hmunhma chungah ralhrang phu hna nih ralhrang motor fa mi pahnih ,inn hman mi motor 4 he ra in umhmun an khuar an tim tiah theih a si.\nMinbu mipi vengtu phu hna le ralhrang phu kar ah kahdohnak a fak kho mi a si caah, mipi hna zong nih a herhmi timhtuah nak ngeih cia ding in ralrin nak an langhter.#Mizzima; TCP


KANNIH LAIMI CHINMI HNA CU CHIM AWK PAKHAT A UM LO – The Chinlung Post\nAtu lio boruak bak i 100% ah 90% i alang mi cu uknak hman le dinnak taktak aduh deuh mi cu kawl miphun tu hi an rak si deuh in alang. Kannih Chin laimi te hna cu chim awk pakhat hmanh aum loh, aduh cu kan duh ve tawktawk nain kan lei dang kan holh khawh le kan nal mi nih a kan hrawh deuh tawn. Achim reltu hin kan rak thiam thawng, practical atak chungah kan lut kho lo.\nVan zoh ta duak u sih law Atu dir hmun ah hin CHIN ram hakha, than tlang , CDM hna sawm chom nan hau rih, dawr hna khar ter chom nan hau rih, zung kai hna khap chom nawl chom nan haoh rih mi hi cuh thil mak khi si, An nih kawl cu an si ve lo azei maw zung cu an khar bak an kai lo top ko bank zong an khar top ko, a bu in CDM ah an lut dih, kawl khuate um in 100 hualham or 200 hual ham hna cu an khua ning in ara kho paoh an i suh i abu bak in zing chiar te CDM ah hmunpi khuapi chung ah an rak lut hna.\nCusuhbaih in an i hngak hna i mi an tlin bak in an rak lut i mipi sin ah CDM ah tha zang an la, lam zawh can adih in an khua cio ah an kir ko. Chim duh mi cu Hakha, Thantlang, Falam etc.. peng khuate um a khua apeng kip in Hakha or Thantlang ah an ra maw? An ra ti thawng cu ka thei hraw lo ka theih lo bia zong si kho men. Cun Thantlang peng zahnak tlang Lungler tlang khi khua 11 an si.\nLungler ah kawl pawl ralkap sakhan aum cycle chan asi, khua 11 an um khua khat ah mi 50\_100. In an i suh kho tuk an mah Lungler khua he mi thong 1000 reng lo achuak kho ding asi tuk ko nain Ka nal lawng le holh khawh lawng le chim khawh lawng nih an ngamh nak tak tak kha aphih diam hna, an duh lo mi le an ngamh lo mi cu zei ti tha mu ka hei duh piak tuk hna bia. Cu asi lo hmanh ah Thantlang myo deuh lei tu ah mu ti hi asi.\nLairam ah khuate in 100\_ 200 hrawng a uk tu ding ah ahruai tu ding ah thim mi afim bak afim ngai ko tiah thim mi pa \_nu nak hmanh in, kawlkhua te ah lothlo leithuang cawcong zei catang zong nei lem lo mi aum men mi pa hmanh nih khin ram le miphun adawt deuh le dinnak le diknak ah a nunnak athap ngam deuh i aipe ngam deuh tuk zia hi atu hin hmuh khawh tuk asi cang. An nih cu mipi duh nak ah an i fun tom colh an peu lo.\nkhat le khat an i zuan hnawh colh khih. An nun nak zong aliam phah rih lai ram i nan um ko i lai ram tha seh ti nan duh tak tak asi ah cun khi nun khi nan i lak awk asi khi nun le ngamh nak nan i lak nan i cawn lo ah zei tik ah dah lai ram cu athat te hnga ti hi cu chim awk tha lo khi asi. Asau cang azia za in kan peh than te lai, Thank You. By Antony


Category: Cyber - LUNGRAWN\nINTERNET KONG TLAWMPAL\nInternet cu computer he hmanmi a si. Computer lo in Internet lawng in man a ngei lo. Cucaah Internet kong chim ahcun Computer kong chim chih lo khawh a si lo. A pahnih hin a tuahtu hna hi ka thangtthat taktak hna.\nMah hmanthlak hi vawlei pi dihlak tthuthmun in hngalh/hmuhnak a si ko. Internet line peh ahcun khual tlawn a hau ti lo. Cun khual tlawngmi nih an khual tlawnnak poah in an ram i zung kha online in an kai cio ko cang. Cucaah umnak hmun poah in zung kaikhawhnak thilri a si.\nLaptop computer le bang cu a hmete i iken a fawi ngai. Deskstop tu cu phaknak poah i a umnak hman a hau ve.\nInternet system a hmu hmasatu le a tuah hmasatu hi thangtthat hringhran awk a va si dah! Aho dah a hmu hmasatu a si hnga ti cu ka thei ve rih lo. Hi bantuk thil an tuahkhawh mi hi anmah ca lawng si lo in vawlei mi vialte ca ah a hung si tikah thluachuah za ka ham piak. Hi bantuk in kan theihmi le kan thiammi cio midang ca ah hmang cio in share ituah cio usih law vawlei cung hi atu nakin a let in a nuam deuh ko lai.\nInternet hi khuaruahhar taktak cu a si ko. Zeizong vialte Internet thlichung (pakpalawng ti ko usih) ah an chiah dih i a thlithup in tuahmi zeihmanh a um kho ti lo. An kan thei lai lo kan timi zong an kan theih ziar dih ko. An chim lo ca sawh a si. Cu an chim lo mi cu an kan thei lo tiah kan ruah ttheu tawn.\n---Kan peh chap te lai---\nInternet kongkau he pehtlai in sharing ituahnak blog a si. Kan dihlak kan theihmi cio ichim usih law a theihlo mi hawikom vialte ca ah cawnnak ah hmang hna usih.


An Nu nih A Pasal Laksawng A Pekmi Hi Khuaruah Har A Si – Lai Holh News\nAn Nu nih A Pasal Laksawng A Pekmi Hi Khuaruah Har A Si\nNu asi zongah Pasal le an si zongah pakhat le pakhat dawtnak an neih, a herhnak ah lung nuam tein i bomhchanh ahcun a nuammi innchungkhar ah a cang tawn. Hi bantuk in a nuammi innchungkhar cu japan pa pakhat Heroto nihcun aa neih diam ko. 2017 lio ahkhan Nupi a nei i nai te ahkhan fanu dawh te cu a DL nih a hrinpiak.\nMah hmantlak hi Heroto i a fanu te cu asi. Innchung khar ah fanu pakhat a rak i chap tthan tik ahcun heroto timi pa cu a rian kha ai zuam chin lengmang. Pa sinak kha a theih tikah rian kha biatak tein a hung ttuan cang. Innchung khar caah rian aa zuamtuk caah i dinhnak caan zong a nei lo timi kha a DL nihcun a vun theih.\nNikhat cu an Nu nih ca a kuat, a cakuat bawm leng ahcun ” Lunglomh nak he..” tiin a ttial.A chung ahcun japan tangka thawng(20) a um pin ah ca a rak ttialmi te a rak um. A ca ttial mi cu ;\nNangmah caah laksawng : Ni (1) i dinhnak nawl\nZei ni le caan poh nai thim khawh. Bia na khiah tik tuah theihternak rak ka tuah te.\nPhaisa kha na duhnak poh ah na hman khawh.( game i celh, tilio nak zong kal ko, Lengah na duhmi poh na eikhawh, zuu zong na duhcun ding ko)\nInn ttin na duh tikpoh ah na ttin kho.( Na tlaituk lo poh cun a ngah ko)\nMah ni cu Inn rian zei rian hmanh na ttuan lai lo.\nMah hihi Pa pakhat sinak in zuam bu tein nifatin te rian na ttuan caah laksawng kan pekmi asi. A zungzal caah kai lawm.Tiin ca cu a ttial.\nA cakuat cu a rel dihcun ai nuam tuk a duh tuk hringhran. A twitter ah “Kan nu, kan nu caah kai lawm tuk” tiin a ttial pin ah hmantlak taar buin ” Nikhat i dinhnak nawl a ka pekmi cu nuam taktak in ka hman cang” tiah a taar chih.\nPhaisa nak in ca a ttialmi kha a mak deuh. Pakhat le pakhat zeitluk in dah an i dawt timi a langhter.\nNu ttha le Pa ttha aa neihmi innchung khar cu an i nuam zungzal ko lai. Nu a tthami thinlung put hi cu zeihmanh nih tluk awk a ttha lo.


Salai Isaac Khen: Mai Sangte Le A Fanu Sining Vun Theih Fiangah Cun Thinlung Mitthli A Tla Than Ko – Chin Miphun Tlangau\nSalai Isaac Khen: Mai Sangte Le A Fanu Sining Vun Theih Fiangah Cun Thinlung Mitthli A Tla Than Ko\nAugust 4, 2019 Salai Ephraim WORLD 0\nMai Sang Te le a fanu kong ah siseh, AA hriamtlai kut in luatnak a hmu mi hna Chin mi minung 39 hna kong ah Salai Isaac Khen nih a lungum bia a chim i Chin miphun kan nunphung cawisannak le thangthatnak kong a tial ve. A catial uar a um tuk, a tang lei hi a mah tial ning tein kan rak tarlangh.Thangtthat le hlorh awktlak a simi Chin miphun nun phung dawhMai Sang Te le a fanu cu an chuahkehnak a simi Falam peng, Farso khuami le Pastor nih Kalay-Falam lamtthen tiang an don hna ti ka theih cu thang that an tlak tuk hringhran.\nChuahkehnak khua kaltak in Yangon khuapi chung ah harsatnak le vansannak nganpi he caan a rak hmang ko nain achuah kehnak khua a phak ahcun khuami hna nih sunglawi taktak le lumsa taktak in an conglomh i an don hna. Nihlawh thlau le rethei ngai in Sang Te le a fanu a kawl i a hmu tu, Laitlang an phak tiang ttuanvo a latu le a thlah tu hna a simi Yangon khuasa Falam mino bu sieh, a kapkip in a rak cawlcang i Sang Te le a fanu kong ah a cawlcang mi, bomhnak a petu nan dihlak cungah lawmnak bia chim cawk ko ka ngei. Mai Sang Te le a fanu tuanbia cu thinlung chungah ruah ding tam ngai (interesting) taktak a si ko.\nCu bantuk thiamthiam in AA hriamtlai nih an fir mi hna Chin mi minung 39 zong nizaan ah him tein an rak kir. AA hriamtlai lei nih an rak thlah hna. Lungre thei ngai an umnak hmun in an chuah kehnak khua ah dam tein an rak phak caah Khuami pawl le Pastor nih vok pakhat an thah ve i lunglawmh thlacamnak he sunglawi taktak in an don ve hna. Thla 6 chung AA hriamtlai kut ah harsa taktak in an um hnu ah luatnak an hmuh ve hi asi.AA kut ah a taang mi Chin mi 39 hna nih luatnak an hmuh khawhnak ding ah a kapkip in a cawlcang mi, rian a ttuan mi le rethei ngai in rian a ttuan mi nan dihlak cung zong ah lawmnak chim cawk lo ka ngei. Hi Chin mi 39 hna i an tuanbia, an sining zong hi lungthin ah ruah awk a tam taktak mi (Interesting) ngai a si ve.\nHarsatnak khur chung in luatnak a hmu mi pawl, vansang ngai le harsa ngai a um mi minung hna nih luatnak an hun hmuh bak i lunglawmh raithawinak he don, thlacamnak he conglawmh hi Chin miphun nih kan i ngeih mi kan nunphung dawh a si.A tu ahcun Mai Sang Te le afanu zong harsatnak hmun in an chuahkehnak khua ah an phan cang. Cu bantuk in Chin mi 39 hna zong AA kut in an luat i chuahkehnak khua ah him tein an phan ve cang hna. A sinain horthuk chung ah a tla cang mi minung nih a nunnak lamtluan caah a thar in hram domh khawh tthannak ding cu miphun unau, innpa chaktlang ttanpi nak thiamthiam a si herh ko. A ruang cu a tu hin an nunnak catlap thar an ttial thok ve cang lai i an nunnak hrangah a thar in hram an domh ve cang lai.\nA Nuam Taktak Lai A Bik In Mino Hna Caah Western Melbourne Community Cup An Tuah Lai\nIran Cozah Nih A Sual A Chuah Chin Leng Mang Ko Cang Tihnung Bak A Si Ko Cang


Khah Nuam Bak Cang Lai Hih. Laipa Tthawng Tha Cung Lian A Pai Tthan Cang Lai. Zeidah Chim? – Chin World News Evening\nOctober 20, 2019 October 20, 2019 Salai Van Sport\nKhah tukum cu nuambak cang lai hih. Caan saupi a kan dinhtak mi kan Laipa tthawng Tha Cung Lian nih ka pai tthan cang lai”tiah a chim cang. Tha Cung Lian hi atu a ra laimi December ni 28. DC i tuah mi ah a tthan cang lai. Hi kongah amah Tha Cung Lian zong nih a tanglei bantukin a rak langhter cang.\nTha Cung Lian: Paih uartuk mi ka sinain thil tlamtlin lo ruangah caan tawi te ka din ve. Sihmanhsehlaw atu cu dan tein ka um si ahcun atu a ra laimi December ni 28. DC paih an tuah mi ah ka pai ve tthan lai. Laipa le paih! Nuam tak tein! Cucaah ho paih rat khawh rak i zuam ve te uh. Dam tein kan i tong te hna lai. Ka lawm. D.C paih tlangtla tu# Cakeeeee Ref: Tha Cung Lian\nTha Cung Lian nih a chim mi kongah Laipa tthawng Rung Lian Ceu zong nih a tanglei bantukin a chim ve. A timi cu Champion Tha Cung Lian zong a kir ve cang. Tukum kan Lai Paih cu a nuam lai hih”tiah lungtho taktak in a chim ve cang.\nRelchih: Duhnak le Dawtnak An I Dannak Cu Zeidah A Si? ‘What Is the defference between Like and Love? Minung tampi nih hin duhnak le dawtnak a muru taktak an sullam hi kan i fian ‘kan thleidanthiam’ tawn hna lo tik ah rawhralnak a kan chuahpi tawn. Cu ti ka ti tik ah mirang in ‘love’ timi nihhin ‘dawtnak’ lawng sullam a langhtermi si thlu lo in ‘duh’ timi biafang zong hi kan Lai Dictionary nih a pekchih.\nAsinain mirang nih duhnak timi biafang an hmanmi hi zoh ṭhan tik ah ‘like’ ti hi a si. Biana ah, duhnak timi cu ‘I like the way you act’ dawtnak ve cu ‘I love you more than anything’ tiin hman khawh an si. A fawinak in kan chim ahcun duhnak timi cu mit in hmuh khawhmi ‘outward appearance’ a si i dawtnak ve cu mit in hmuh khawh lomi ‘inner appearance’ kha a si.\nDuhnak le Dawtnak an sullam an i dannak tete cu: Duhnak nih a sawh duhmi cu thil pakhatkhat na hmuhmi kha na hnatlakpi ‘agreeable’ or na lung a simi ‘satisfactory’ kha a si. Dawtnak nih a sawh duhmi tu cu thuk piin lungthin laaknak ‘deep attraction’ or nuva si duhnak ‘sexual love’ kha a si ve ‘caan khat hrang ca lawng siloin zungzal ca a chim duhnak mu’.\nDuhnak Sullam cu Zeidah A Si? ‘what does like mean? Thil pakhatkhat kan hmuh tik ah kan hnatlakpi mi thil or kan lung a si ngaimi thil hna kha ka duh tuk tiah kan ti tawn. Tahchunhnak ah, pangpar ai dawh ngaimi na hmuh i na duh tukmi pangpar a si ca ah na ṭawh ko. Cu pangpar cu nangmah nih na ṭawh cang ca ah nangmah ta kha a si. Asinain ṭawh cangmi pangpar a si bantuk in caan rau lo ah a uai ‘ai dawhnak a par le a rim zong kha a ziam’ ṭhan tik ah hlawnh i a thar hawl ṭhan kha na duh.\nCu bantukin ngaknu tlangval kan duhnak hna a ruang cu: muidawh a si ruangah, mifim a si ruangah, mirum a si ruangah ‘physical appearance or qualities’ tbk in a ruang phunphun ruangah kan duh tawn hna. Cu bantuk dawtnak tel loin a ruang phunphun ruangah kan duhmi hna cu ai dawhnak a ziam tik ah, a fimank cu accident a ton sual ca ah ahlan bantuk a si ti lo tik ah, a chaw lehthal a tluan lo tik hna ahcun duhnak timi cu a ziam ṭhan ve tawn.\nCu tikah ngaknu tlangval or nuleva karlak ah i ṭhennak a chuah lengmang tawnnak hi a si. Kan Laimi tampi chung zong in a luancia kum hrawng ah ‘dawtnak’ ‘love’ tel lo bak in ‘duhnak’ ‘like’ mit in fale va ngeihter a tam ngaite. Cu ti dawtnak tel lo ṭhitumnak an tuah tik ah fale nih harsatnak a phunphun an tuar i a donghnak ahcun a kir ṭhanmi zong an um len ve.\nDawtnak Sullam cu Zeidah A Si? ‘what does love mean?’ Dawtnak ti sullam hi Greek nih cun Agape ‘Pathian dawtnak, Eros ‘ngaknu tlangval dawtnak, philia hawikom dawtnak’ le Storge ‘nulepa dawtnak’ tiin phunli in an ngeih. Azatein kan chim ahcun a tam tuk lai ca ah Eros lawng hi zohchunh in ka chim lai. Dawtnak kong hi cu keimah nakin a theihhngal lawngte nan si ko ca ah tlawmpal lawng a fian deuhnak in ka chim tuah lai.\nDawtnak cu duhnak bantuk in mi zeipoh khi va dawt ‘ngaknu tlangval kong ah mu’ thluahmah khawh a si lo. Chim duhmi cu ngaknu tlangval tampi chungah duhnak nih cun muidawh le mifim kha cu tampi a duh ko hna lai nain dawtnak tu nih cun pakhat thengte lawng hi lungthin umek in dawt khawh a si. Zeicahtiah dawtnak cu duhnak bantuk in a zuangzam lo i pakhat cungte ah khan thih tiang zumhawktlak tein a um zungzal.\nSocrates nih duhnak le dawtnak kong a rak chimmi cu, “when you like a flower, you just pluck it. But when you love a flower, you water it daily” a rak ti. Asullam cu minu/mipa kan duh tik ah mi zei asihmanh theih hlan ah ngeih colh kan duh. Asinain dawtnak tu nih cun a sining dothlat hnu ah lungsau tein a dawtmi si ve kha ai zuam. Cu ti an pahnih karlak ah a fekmi dawtnak in hram an bunh hnu ahcun thihnak dah ti lo an i dawtnak a hmun zungzal.\nDuhnak le Dawtnak Fianternak: Duhnak cu mi pakhatkhat a muidawh ruangah, mifim le mirum a si ruangah ka duh hna khi a si. Cucu pumsa in a hung lang i ri a ngeimi duhnak ‘physical appearance’ a si. Dawtnak cu mi pakhatkhat a tlamtlinlonak, a chambaunak kan theih ko buin kan va duh ṭhiammi khi dawtnak cu a si. Cucu lungthin kilne in a hung chuak i ri a ngei lomi dawtnak ‘unconditional’ a si.


Malaysia: UNHCR zung lei thawngpang | The Chin Express\nMalaysia: UNHCR zung lei thawngpang\nMalaysia um Chin ralzaam bu komh hruaitu upa hna le UNHCR Malaysia lutlai le riantuantu hna cu April 12, 2021 ah UNHCR zung ah tonbiaruahnak an ngei kho.\nHi tonbiaruahnak ah hruaitu upa lei nih a biapibik in an halmi cu mithar laknak kong, 2013 card chuhmi kong le ramthumnak kalnak kong asi. Hi halmi ah UNHCR lei nih an chimmi cu:\n1. Mithar laknak kong (new registraion) ah a tu lio Covid-19 zawtnak le MCO ruangah mithar laknak hi kan tuah kho rih lo.\nAsinain, zawtnak a thian i MCO hna um ti lo tikah auh hram kan thok te ko lai tiah an chim.\nZeitik in dah auh hram kan thok lai ti cu kan chim kho rih lo an ti. Cun a tu lio cu Card/Catlap nithla a dih cangmi hna tu kha kan auh lio hna asi ti zong an chimhchap.\nTlaihkhihnak lei kong zong ah Malaysia cozah sinah Geneva UN zung he i bawm in Myanmar rammi caah theihthiamnak ngeih ding zong kan chimh ko hna an ti.\nMithar kan auh hna tik zong ah an mah le sining zoh in pek awk aa tlak le tlak lo kan zoh lai i mithar paoh cun kan pe hna lai lo a ti. A hlan i Online in appointment a rak hal cangmi zong lungsau tein hngah rih ding asi lai.\n2. Kum 2013 card/catlap chuhmi kong ah an chimmi cu an konglam (case) sining tha tein kan zohpiak hna i auh than awk ah aa tlak ko timi cu auh than ding in timhtuahnak kan ngei ko a ti.\n3. Ramthumnak kalnak kong ah an chim thanmi cu US cozah nih mithar laknak ding minthut dingmi hi kan hngak ve ko. Cun a tu lio zong ah cheukhat cu ramthumnak ah kan kalter mi hna zong an um ko a ti. – CRC\nHmasa thawngpangCanada Chin khrihfabu nih Malaysia le India um Chin refugee an la kho maw?\nHnu thawngpangLunglawmhpinak: College volleyball scholarship a hmu hmasa bikmi Salai Thang Za Bawi


USA ah um Chinmi ralrin hna u si. President Trump nih a thiding mi zat US Sibawi nih an phuan mi a chim cang\nPresident Trump nih Iran cu ralrinnak tuzing ah a pek. Iran ralkap tilawng nih US tilawng hna cu Persian gulf ah hna an hnawh pah lengmang hna caah atu bantuk in kah colh dingah President Trump nih US navy ralkap cu nawl a pek hna. Iran cu US nih sanction a tuah caah a cel ngai cang.\nRamdang in bawmhnak fawi tein a ngah khawh ti lo caah an ram a har chin lengmang. US tilawng le vanlawng ralkap nih Iran ram i a lut a chuakmi tilawng vialte cu a herhning in chek lengmang a si caah atu bantuk in ihnursuannak a chuahnak cu a si.\nNizan tiangah adam thanmi, 75317 an si. Nizan lawngah a dam thanmi minung 3422 an i chap ve. New York khua pakhat lawngah minung 19410 an thi. Nizan lawngah ah New York i a thimmi, 481 an si. New York khua pakhat lawng i a thimi minung hi US ram pumpi a thimi 40% tluk a si.- Salai Lairamthang\nBe the first to comment on "USA ah um Chinmi ralrin hna u si. President Trump nih a thiding mi zat US Sibawi nih an phuan mi a chim cang"


Mindat Kahnak Ah SAC Ralkap Bawi An Thah Hnu In Ralkap Thazaang An Chap Thluahmah Colh - Chin Eleven News\nMindat Kahnak Ah SAC Ralkap Bawi An Thah Hnu In Ralkap Thazaang An Chap Thluahmah Colh\n“Meng 13 zawn ah i kahnak a chuak. Anmah SAC ralkap pawl hmai ah an rak nor chin lengmang caah kan i kap. Kanmah lei in minung 2 hliamhma an pu nain an hliamhma a fak lo,” tiah CDF-Mindat chungtel pakhat nih a chim.\nCDF-Mindat le SAC karlak ceihmainak a tlamtling lo hnu, July 16 thawk in kahdohnak a rak chuak tthan. July 30 kahdohnak ah SAC ralbawi Lt. Col. Zaw Zaw Soe a thi i, cu caan thawk cun Mindat lei ah ralkap thazaang tam chinchin in an chap.\nNihin (August 14) zong ah SAC nih hmun hnih in ralkap thazaang an chap tthan. “Bu hnih in nihin ah ralkap thazaang an chap tthan i, bu khat hi Matupi-Mindat karlak meng 14 ah an phan. A dang bu khat hi Pinglawng khua ah an um. Ral lei cawlcanghnak an thawk ahcun kahdohnak a chuak tthan ko lai,” tiah a cunglei CDF chungtel nih a chim. The Chin Journal\nA Poituk Ee: Kanpetlet ah SAC ralkap nih a ruang um loin an kah hna, pafa hna hliam fak an tong


Cawnpiaknak | Radio Veritas Asia\nBiakam Thar i “Thlarau le biatak in” (Jn 4:24) biaknak cu hmun pakhat khat caah a si lo. Vawlei pumpaluk hi a thiangmi a si i minung fa le hna sinah pek a si. A biapi mi cu zumtu hna hmun khat ah an i pumh tikah annih cu “ a nungmi lung hna,...\nSuimilam caan in Bupi thlacamnak\nBiaknak Khuacaan le Zarhpi Ni\nA Thiangmi kan nu bupi nih a valpa i a khamhnak philhlonak kha kumkhat chung a cheu ni hna ah a tuah awk a si tiah a zumh. Zarh fate Bawipa Ni tiah auhmi Zarhpi Ni ah Bawipa thawhtthannak philh...\nSacrament tuahnak cu Khrih le Thiang Thlarau chungah Pa Pathian fale hna nih an Pa Pathian he an i tonnak a si. Mah tonnak cu biaruahnak bantuk a si i tuahsernak le bia an si. Angaite tiah cun tuahsernak hna cu holh pakhat a si...\nTeinak cu Bawipa ta a si\nNa Min Thiang cu Upat si ko seh\nCatholic Bupi nih milem a bia maw?\nCatholic Bupi le milem\nPathian nih Nawlbia pahra chung i a pakhatnak ah pathian dang nan bia lai lo tiah Exodus 20:3-6 ah fiang tein a ttial ko nain Catholic hna nih milem, zukttuh sinttuh nan biak, nawlbia he a ralchanmi a si lo maw tiah...\nLourdes Bawinu Puai\nVawleicung mi a kan daw caah, Bawinu Mary hi langhnak a phunphun in a kan piak. Bawinu aa bochantu cu amah i bawmhnak kan hmuh lai.\nVANCUNG A UM KAN PA\nPAWIPA THLACAMNAK (MT 6:9-13)\nPa Pathian, Fapa Pathian, Thiang Thlarau Pathian i thluachuah conak\nBiatlang kan komh ahcun Pathian nih amah he pehtlai mi vancung mi Cherubim hna i milem hna, Thlam le biakam kuang zuk le milem hna, Pathian biak tik i a herh hngami thilri hna, khanghthawinak rimhmui thawkin Moses kha dikthliar...\nMelem le zuk\nThinlung lei thiamsang hna nih mi pakhat i a khuaruah ning hi ningkel a si maw a si lo ti kha sullam theih a har ngaingai mi zuk hmanthlak(pachi) cu mizaw kha an hmuhsak hna hnuah hlathlai in a phi an kawl. Cu hmanthlak (pachi...


C.Ronaldo nu nih afapa Lungrawk nak achim. – Chin 7 News\nC.Ronaldo nu nih afapa Lungrawk nak achim.\nApril 17, 2019 admin SPORT 0\nVawlei cung bawlung chuihthiam minthang pakhat asi mi Cristiano Ronalnu nih cun ka fapa ka dawt tukmi Ronaldo hi alungrawk ngai ngai. Juventus caah bia taktein acawl ko nain, Juventus Knockout stage I, an um lio zongah nockout stage Goal vialte cu akhumh dih ko.\nA sinain Ajax sinah Goal hnih cu akhum nain, Ajax lei nih an tei caah semi final cu an kai kholo. Cristiano Ronaldo ahringtu nu Dolores Aveiro nih cun afapa tuan bia cu portuguese thawngzam asimi Abola achimh. Ka fapa hi alungrawk I, Final phan hi aduh cem mi cu asi tiah ati.\nHi hnu caah azuam than lai. ka sinah zeitin dah bia achim? Mom, I don’t work Miracles tiin achim tiah christiano Ronaldo anu Dolores Aveiro nih cun achim. nizan Ajax he second leg an chuih nak ah juventus nih cun teinak an hmu kholo I, Ronaldo long silo in player le Fans pawl zong an lung arawk ciau.\nAsinain Ronaldo lungrawk nak le tahnak cu anu nih hin atheihthiam paik ngai ngai. Ronaldo cu champion league king tiah an auh tawn mi asi I, cu lio ah mah ti bantukin Final phanpi kholoin aum caah a lungrawk khun nak asi. anu chim bangin Next one caah azuam than lai I, atunak fak deuh zongin azuam than lai.\nnghakchia nu nih anu sin i biahalnak atuahmi hi rakrel cio hmanh uh ahman bak mi asi tiah ka ruah\nCompany pakhat rian ah cun khuaruah bak asi ko.


Malaysia: Ti Pit Lakin Hnawm a Hlonhtu 2 an Tlaih hna | THE CHIN EXPRESS\nMalaysia: Ti Pit Lakin Hnawm a Hlonhtu 2 an Tlaih hna\nNizaan cu ruah lo piin ti a pih caah hohmanh ti kan i khonh manh lo i Selangor state ummi tampi kan buaithlak tuk cio hna. Chinmi kan umnak hmun tampi zongah a pit.\nTi a pihnak aruang cu ti an laknak Nilai tiva kam ah hnawm an hlonh ruangah tiva a thur tuk i a rim chiat tuk caah ti sehzung 2 an phih i si.\nMalaysia ahcun Laitlang bantukin tiva in direct in ti-inn ah ti a kal lo. Tiva ti kha ti thianhnak sehzung ah an luhter hmasa. Sehzung ah seh le chemical in ti cu an thianh dih hnu ah ti-inn ah an kuat.\nHnawm a hlonhtu minung 2 cu kan tlaih cang hna, tiah palek nih an chim.\nAn tlaihmi hnawm hlonhtu 2 cu ke 18 ngei thil phor motor ngan taktak a mongtu le zultu an si. Zahan chun 12:45pm ah an tlaih hna.\n“Pawngkam mipi nih an kan chimh cangka in kan hlathlai colh i hnawm hlonhnak ah an hmanmi thil phor motor cu Kelantan state ah kan va hmuh. Motor he a mongtu he a zultu he kan tlaih hna.\n“State dang bakin Selangor state dinti laknak tiva kam ah hnawm an rung hlonh. Ni 7 chung palek sakhan ah kan hren hna hnu ah biaceihzung ah chuahpi an si te lai,” tiah Negeri Sembilan state palek bawi changtu Pu Zakaria Othman nih a chim.\n“Kan tlaihmi minung 2 hi Kota Baru hrambunh thil thil phor motor company rianṭuan an si.\n“Dinti a thur termi dantatnak upadi Pohma 430 in case kan tuahpiak hna,” ati.\nMah upadi cu kum 5 in 30 tiang thongthlak silole tangka dantat, silole a 2 ningin tuah khawhnak upadi asi.\nTi a thurmi cu an thianh dih cang i zahan zaan in ti an pek ṭhan cang. Hmun cheukhat cu ti a ra cang. Lam hla deuh pawl cu tuni in October 9 kar ah ti a phan lai.


CHIN MIPHUN HI KAWL MIPHUN SIN AH A VA FONHMI KAN SI LO – The Chinlung Post\nJuly 31, 2020 admin Lenhloi 0\nMyanmar ram ser a si tikah Chin miphun hi Burma miphun sinah a vaa FONH mi kan si lo. Aa KOM mitu kan si.Myanmar timi dum a um khawh nak ding ah Burma thingkung ah aa peh mi miphun kan si lo. Kanmah Chin timi miphun thingkung ning tein, a dang tein cinthlaak mi kan si. Theipar ngei ve ding cinthlaak mi kan si.\nDum chungah vawlei tihaang dawp khawhnak tinvo ngei dingin cinthlaak mi kan si. Niceu dawh le ruahti hna cu Burma thingkung he aa tluk ruang tein tingco ve dingin cinthlaak mi kan si.Chin miphun cu Burma sinah peh chom mi thingtleng a si lo. Thingtleng pakhat menmen bantukin kan i ruahnak thinlung hi kal taak a cu cang. Thinkung pakhat dirhmun ah i ruah caan a si cang.\nThingkung hmanh ah Burma thingkung thladem tangah thi lo nung loin; theipar ngei loin a nung dingmi thingkung kan si lo.Thladem cu a ṭha kan ti. Sihmansehlaw thladem a ṭhattuknak tangah zeibantuk thingkung hmanh an ṭhang kho lo.Chin miphun hna nih Myanmar ram timi dum chungah kan par ve a herh cang. Thei kan tlai ve a hau cang.\nKan nunphung hram tharchuah in vawlei tihaang kan dawp ṭhan a herh. Kan caaholh hram tharchuah in vawlei tihaang kan dawp a herh cang.Kan hram thuk chin in vawlei chungah hram kan sih a herh. Burma thingkung ah i pehtonh dingin kan i timh awk a si ti lo.A ṭha tuk cia cang mi Burma thingkung thladem ṭhawnnak cu ṭhawnter chin a hau lem ti lo. Kanmah tein kan par caan a si. Thei kan thlai caan a si cang.\nThingkung pakhat nih a nun khawh nakding caah tanglei ah vawlei tihaang le cunglei ah ni ceu a herh bantukin, kan Chin miphun nih tanglei ah Chinmi kan zaapi a kan herh i, cunglei ah Pathian he i pehtlaih kan herh. Chin miphun kan dihlak hi kan miphun thingkung i a hram bantuk kan si.\nCNLD cu thingkung a hnah bantuk kan si.Ni ceu dawh cu Pathian zangfahnak le dawtnak bantuk a si.Chin miphun thingkung pi i a hram a simi Chin mipi hna nih thazaang kan chuah lo ahcun CNLD cu hnahro bantuk a si ko lai.Cucaah kan Chin miphun hi pangpar bantukin a par khawh nak ding ah le, theipar ṭha a tlai khawh nakding ah CNLD hi thazang pe usih law, thladem ṭhawnnak ngei ve usih.\nMyanmar ram chungah a ummi Chin miphun hi thlaici ṭha bantukin kan tlai a si ahcun dum dang (ramdang) ah a phan mi Chin miphun hna zong thlaici ṭha tiin auh an si lai i; upatnak an hmu lai.Chin miphun cu amah tein hram a ngei mi a si.Kawl mi sinah aa peh/fonh mi a si lo.Myanmar rampi aa dawh nakding ah Chin miphun kan sinak in a par ve ding mi kan si. Credit: Van Chan Ceu\nTUTAN THIMNAK AH ATLAK BAK MI HNA AN KONGLAM TAWI


US Bawmhnak Kong Cu Lungrethei Ngai A Si Ko! Thawngpang Fiang – Chin 11 News\nUS Bawmhnak Kong Cu Lungrethei Ngai A Si Ko! Thawngpang Fiang\nPosted By: victor victor July 24, 2020\nUS Ram Chung Ah Bawmhnak Pek Ding Mi Cu Ruahnak Phunthum A Um Caah Lungrethei An Si Ko Hna\nAvoi 2nak Cozah Bawmhnak Stimulus Check. White House, Republican hruaitu hna le Democrats party hruaitu hna cu zetindah coronavirus ruangah harnak a tongmi hna bawmhnak pek kan pehzulh lai timi an ceih lio te a si.\nRian ngei lomi, zarh khat ah US$ 600 lengmang pek chapmi hna cu kan peh zulh lai maw? kan dinhter lai” tiah an buai saling a si. Republican Party chungah an ruahnak a khat thlu kho rih lo. Rian ngei lomi,Unemployment benefit a hmumi hna cu zarh khat ah $ 100 lawng bawmh a duhmi, $ 200 lawng bawmh a duh cangmi le $ 400 lawng bawmhnak pe a duh cangmi tiin an in then.\nCozah nih stimulus check bawmhnak zongah tuchun tiangah an ruahnak an fun kho rih lo. Pek an duh cio nain zeizet timi an khiak kho rih lo. Thaizing zongah ceihmainak an ngei rih lai. Tuzarh chungah hin biachahnak khawhmi an ngei lai tiah zumh a si.


India Nih Minung Nuai 4 Rammi Sinak Chuh Ding In A Thanh – THE CHINLAND POST\nIndia Nih Minung Nuai 4 Rammi Sinak Chuh Ding In A Thanh\nCity Hunter| 2018 July 31| India ram, Assam state ah kum 10 renglo khua a sa cangmi minung nuai 4 cu rammi sinak chuh an si lai tiah an min cazin cu tuanvo ngeitu hna nih an thanh.\nCu cazin chung ah mi tamdeuh cu Bengali holh a hmangmi Islam biaknak chungtel an si. Anmah nihhin Bangladesh ram timi a chuah hlan 1971 kum hlan i India ram ah khua an rak sak kong tette an hmuhsak a hau lai. Hiti kan tawlrel cu Bangladesh in phunglutlo khua a rak sami pawl thianhchuah kan duh caah a si” tiah India cozah in tuanvo ngeitu hna nih an chim.\nMinung cazin thanhchuah a si ruang ah buainak a chuak lai ti an phan caah atu cu ahohmanh hmakhatte ah ramchung in kan thawl, kan dawi rih hna lai lo tiah tiah tuanvo ngeitu hna nih an chimchih.\nHi minung nuai 4 cu rammi sinak caah biaceih zung ah ayukhan nak nawl an ngei lai nain caan saupi biaceih zung ah biaceih an tong kho.\n1971 March 25 ah Bangladesh ram cu Pakistan ram in a chuak i a dangte zalonnak an thanh. Cu lio ah ramhnih ralpi a rak tho i minung nuai renglo India ram, Assam state chung ah an zaam.\nHi ralpi a chuah hlan ah Assam state ah a phan i khua a sami hna cu India cozah nih rammi sinak a pek hna. Atu lio Assam state ah milu zapi hi nuai 30 hrawng an si. Bangladesh ram tiah zalonnak thanh hnu i Assam state a rak phanmi le khuasami pawl kha atu bantuk in rammi sinak an chuh hna hi a si.\nIndia nih phunglutlo khuasami Islam biaknak chungtel pawl cu ramchung in kan thawl hna lai tiah tu lio cozah nawlngeitu Hindu Miphun Party tiah mizapi nih an hngalhmi BJP party lutlai Chief Minister Narendra Modi nih a chim.\nInnpa a simi Bangladesh ram milu nuai 4 an ram chung ah kan kuat hna lai tiah India cozah nih a chimmi cu fawite in cohlan an tim hna lo.\nAtu thil kong hi India nih minung tampi rammi sinak ngei lo in a serchuahmi a si tiah hlathlaitu hna nih an chim i nichuah Asia ramchung ah buainak a chuak kho tiah an ruahdamh.\nPrevious American Hi Hrocer Lo Ding Tiah Donald Trump Nih Iran’s Ralrin A Pek\nNext Canada Nuhrin Covo Museum Ah Chiahmi Aung San Suu Kyi Hmanthlak Hnon Dingin Bia An Chah


Hakha khuapi khua chehvel hmun cheukhat ah SAC ralkap nih bomb an hmanh – Hakha Cherry\nChin State Administration Council ralkap hna nih Hakha khuapi khua chehvel hmun cheukhat lam kam ah Bomb an hmanh tiah khuami hna sin in thawng kan theih.\nHi kong he pehtlai in min langhter duh lo minung pakhat nih, “Bomb an hmanhnak hi hmun thum hrawng ah a si. A hmun hi Innwa Bank hnulei, Hakha University pawngkam hrawng ah a si. Cun, bomb an hmanh mi hi pe 3 dan in an hmanhnak zong a um,” tiah a chim.\nAtu bantuk in SAC ralkap nih Hakha khua chehvel ah Bomb an hmanh hi CDF-Hakha he an i kah hnu in an hmanh mi a si.The Hakha Post\nKawl Miphun Hraimtlai Bu Thar “Burma National Army” an Dirh.SAC ralkap doh awkah Kawl miphun hriamtlai bu Burma National Army (BNA) an dirh, tiah theih a si.


President Trump:Cu a si kho deuh lo hi President ding ah cun. – Lai Lungrawn Post\nNevada State cu tuan tein Bidden nih a tei lai tiah rak ruah ciami a si i, a cheu nihcun Future Blue State an timi a si caah, Bidden caah hin 99% a sure tluk a si cang.\nREPUBLICAN hi kan ttanh tuk cio hna nain Trump hi cu a si kho deuh rua lo hi ta! 2024 tu ah Mike Pence dirpi ding tu in hngak a hau ko lai.\nDemocratic nih Presidency cu an tei ko lai nain Senate ahhin Republican thiam hi an thawng ko lai. Cucaah, check & balance a um kho thiam lai tinak a si.\nHouse of Representatives ahhin Democratic nih an tei tthan khawh men rih nain atu tiang vote an relmi ah Democratic an tla i Republicans an kai ve.\nCatialtu Za Sang Cinzah\nDuh ah cun a tang hi relchap khawi asi>>>\nTrump nih:Biden hi a dongnak bikah cun a tei lai’A ruang bik cu.


USA:President asi ding cu’A fiangbak cang hi’Mipi kan buai hau tilo. – Lai Lungrawn Post\nUSA:President asi ding cu’A fiangbak cang hi’Mipi kan buai hau tilo.\nDecember 15, 2020 December 15, 2020 admin World News\nTukum American ram president thimnak ah ttuanvo pekmi Electoral College nih teinak hmu tu cu Joe Biden a si ko tiah nizan December ni 14, kum 2020 ah khan phungning te bak in fehternak le thanhnak an tuah cang caah American ram i 45 nak president cu duh zong duh lo zongah Democratic lei in aa cuhmi le teinak hmu tu Joe Biden hi a si te ko lai.\nAmerican ram State hna lak ah milu an tam biknak California in Electoral College Votes 55 bak Joe Biden nih a hmuh than chap tik ah Electoral College Votes 306 hmu in president tlin khawhnak ding caah a herhmi vote 270 cu a tlinh tuk. Cu lio ah Republican lei in aa zuam vemi Donald Trump nih cun Electoral College Votes 232 lawng a hmuh, a luan ciami kumli lio ah Donald Trump nih Landslide in teinak a rak hmuhmi he aa lo deng ngai.\nCalifornia State Hludaw chairman simi Kevin Mullin nih cun an state chung electoral college vote cu Biden la Kamala Harris hna an pek hnanak kong bak fiang tak tak in a rel. Hi bantuk in Biden nih teinak a hmuh timi thawngpang an thanh le caang ka Biden nih cun American ram democracy hi Donald Trump nih ningcang loin nawl neihnak a hmanmi a in tuar khawh ko tiah a chim colh ve.\nDonald Trump le a mah lei ttangmi hna nih American ram mipi duhnak cohlaang duh loin an dohmi hi kan ram upadi le phunghram zei an rel lonak a langhter tiah Biden nih cun a chim. Electoral College vote dang dang hna zong Washington ah kuat a si lai i a ra laimi January ni 6, kum 2020 ah tuah dingmi Congress Meeting ah fehter a si te lai.\nCu meeting tuahnak cu tulio American ram Vice President simi Mike Pence nih a hruai lai i Obama president tuan lio ah Vice President rian a rak ttuan tu Joe Biden nih January ni 20 ah 46 nak American ram president sinak bia kamnak tuahter a si te lai\nUSA ram:Biatak in a buai cang’Trump a tanh tu le’ Biden tanh tu karlak ah video.


A Lungkhong Taktakmi Brazil President Covid-19 Zawtnak a Ngei | THE CHIN EXPRESS\nA Lungkhong Taktakmi Brazil President Covid-19 Zawtnak a Ngei\nCovid-19 zawtnak te hna cu cumpi tlangrai tluk hmanh asi lo a titu a lungkhong taktakmi Brazil President Pu Jair Bolsonaro cu Nikhatni ah Covid-19 in a zaw ruangmang.\nPresident pa cu Nihnihni ah TV nih interview an tuah i “Zarhpini ah ka taklin, ka khuh i ka dam lo. Nikhatni ahcun ka taklinh a zual, ka khuh chin i ka zaw chin. Mah ruangah kaa test i ka pum ah rungrul an hmuh,” tiah a chim.\n“Atu cu ka taklinh a dai ngai cang. Ka dam tuk cang. Hydroxychloroquine le azithromycin sii in kaa thlop,” ati. Anih hi kum 65 asi cang caah a him lo ngaimi kum ah aa tel ve.\nPresident pa nih hin Covid-19 zawtnak cu “tlangrai hmete” tiin a auh i zei huaha lo thil hmete bantukin a rak chim peng. Kan ram sipuaizi a tla lai tiin lockdown tuah zong a rak duh lo.\nAtu cun Brazil ram ah minung ting 16 (1.6 million) leng an zaw i thong 66 leng an thi cang. Vawlei cungah a zawmi le thimi tambik 2nak ram, US changtu asi cang.\nHmasa ah Zeitin Dah Bia a Rak Chim?\nApril thla ah, President Jair Bolsonaro nih, “Covid-19 zawtnak te hna cu ka ngeih zongah ka zei hmanh ti lai lo, cumpi tlangrai hmete bantuk si ko lai hen cu” tiah a rak chim.\nMah lio cun an ram ah mizaw 40,000 le mithi 3,000 dengmang an rak um.\nZawtnak nakin lockdown tuah nih harnak a kan pek deuh lai, a ti i lockdown tuah zong a rak duh lo. Media pawl nih mah zawtnak hi ṭihnung tukin nan chim i mipi nan lauter hna, tiin media zong a rak soi len hna.\nA rak chimmi pawl lakah atanglei zong hi aa tel;\n11 March: “Atutiang ka hmuh khawh tawk ah, coronavirus nakin tlangrai nih minung tam deuh a thah hna” a rak ti.\n18 March: “Tuni cu thawngpang thar thanh awk kan ngei hna, kan ram khua a hung pau deng cang i coronavirus pulrai a dong deng cang … a dong cang ti khawh zong asi ko … kan ram bantuk nilinhnak ahcun mah zawtnak hi a karh kho lo,” a rak ti.\n20 March: “2018 ah namte sawh ka tong cang nain, mah tlangrai hmete coronavirus te hna nih cun aa ka thlu kho rih hlei lai lo,” ati.\nApril 19 zongah: Amah ṭanhtu pawl he ‘khat le khat aa hlat piin um’ duh lonak an rak langhter.\nKhua cozah nih “mask nan i hruk hrimhrim lai” tiin nawl an chuahnak khua pawl zongah mask hruk loin puai le meeting a kal peng fawn. — BBC, ABC News


A Nungak Hlun Meithal In A Kah Khawh Hnuah Amah Le Amah Aa Kap Ve - THANGLAWI\nJune 5, 2018 July 1, 2018 Lyly Par 0 Comments Asia, Thailand\nThailand rammi Pukkapong Chittarom timi kum 24 pa nih Natchareeya Thaprajit tiah kawhauh mi a nungak hlun cu lam an i tthen hnu zongah a philh kho hrim lo. Hi ruangah Chittarom nih a nungak hlun Thaprajit college a kai lio minu cu i duhdaw tthan dingin a zulh khalh i a nawlpat lengmang. Asinain Thaprajit nihcun a duh tilo pinah fak ngaiin cuti a zulhkhalh nak cu a al peng i mithmai ttha a pe duh tilo. Cu ruangah Chittarom i a duhdawtnak cu thil tthalo tuahnak lam lei an hun hoih.\nNikhat cu Chittarom nih Thaprajit he biaruah tthan dingin a nungak umnak inn kutta hram leiin a va hngah tthan. Thaprajit hi Thailand ram Suan Sunandha Rajabhat sianghleirun ah a kum thumnak ca a cawng liomi a si. Thaprajit le a hawinu pakhat cu an sianginn pawng inn an hlannak an inn in an rak chuah tlawmpal ah a tlangval hlun Chittarom nihcun bia i ruah ta dingin a chimh chawnh tthan. Thaprajit nih cuti bia ruah ding cu a duhlo i a al caah Chittarom nihcun a tai i aa tenh mi meithal i chuah in Thaprajit cu a thin hmaka ah a kah colh. Cu le cangka a nungak ruak cu a va naih i meithal par cu a ka ah hmawm in aa kap colh ve. Thaprajit cu a thin hmaka a khen ruangah a nunnak a liam colh.\nChittarom tu cu a dang lei i kah lo in a hmai vun lei i a rak i kah caah aa kap that manh lo. Palik nih Chittarom hi an tlaih cang i a meithal hliamhma zong cu an thlopbul cuahmah i a nunnak ca cun thinphang a si tilo tiah an chim. Hi thil a can lio ahhin Thaprajit a hawinu te hi an pawng ah a um ve ko nain hi thil tiangtiang a chuak lai ti cu a rak ruat ve lo.\nChittarom le Thaprajit hi kum 5 chung hrawng aa duhdaw mi nungak tlangval an si i an karlak ah biaal nak tete a rak um pah lengmang ruangah lam an rak i tthennak hi a si. A nungak a kah thatnak meithal zong palik nih an fim cang i cuticun a rauh hlan ah biaceihnak zung chuahpi dingin an timtuah tiah theih a si.\n← Manny Pacquiao Nih Inn Le Hmun Pek Dingin Bia A Kamh Mi Ice Cream Zuartu Pa Le A Chungkhar Cu\nA Tuh Bang In A Zuun Ve Cang Lai →\nZOLLIPOPS COMPANY DINTU CHU KUM 13 MI A NI


Thinzar Wintkyaw Cu Mah Video Ai Lak Nak Ah Ai Thlah Phawih Diam A Tanglei A Lang Pet (+Video) – FIAKFAIROCK\nThinzar Wintkyaw Cu Mah Video Ai Lak Nak Ah Ai Thlah Phawih Diam A Tanglei A Lang Pet (+Video)\nKawlram pumpi chung lawng hmanh si loin kan Chim ram pumpi tiang in a min a thang mi le a lar mi Muidawh Thinzar Wintkyaw cu a lennak ah Video ai la i cu ah cun Skirt tawi te he a si tik ah ruah lo piin ai her nak ah a taw a lang diam ko. Mah Video hi a mah nih ai lak mi a si tik ah Online chungah a hung lar ngaingai, cu tlawmpal cun Media pawl nih bia tak tein an van thlah tik ah mipi hmuh khawh dih in a hung lang.\nThinzar Wintkyaw hi tu lio Online a hnin tu bik a si ko, a mui ai dawh chin chap pinah a seksi kho taktak, tlangval thinlung cu a lak dih ko hna, zei ca tiah pa nih cun mit a pur caah tlangval le pa pawl uar ci bak in a tlawng len tik ah a lar khun nak hi a si ko. A tanglei ah a Video ai lak mi cu van bih ve ta hna usih.\nPaletwa in a rami Bawm Laimi hna Rezua khuapi le Hnaring khuapi an luh lio an khual lam Hmanthlak\nNihin 14.11.2019 zinglei in Matupi khuapi in Bawm Laimi hna cu Thantlang khuapi panh dingin an vun i thawh. Lampi ah Rezua Laimi Khuapi ah chuncaw an vun ei pah i, Rezua khuanu Khuapa hna nih sunglawituk le thaw tein chuncaw an rak dangh hna ca ah lawmh a um tuk hringhran. Bawipa nih Laihritlai khat kan sinak thlachiatruah nun he a zoh khenhtu hna Rezua khuapi thluachuah chin ko hna seh.\nRezua khuapi in an i thawh t’han i, Hnaring khuapi ah an lut t’han. Hnaring Mino le khuanu khuapa hna nih sunglawi tuk in an rak don hna ca ah lung a hmui tuk hringhran. LAIMI nunzia dawh cu par peng ko seh. Chuak t’i Laitlai le semt’i khat a dawtu Hnahring khuapi Pathian nih thluachuah pe ko seh.\nTuzan lei kha Thantlang khuapi ah an lut tiah Hnaring khuami sin in kan theih. Asinain Thantlang lei in thawngpang zei hmanh kan thei kho rih lo. An i manh lo tuk i thawngpang an vun taar khawh rih lo caah a si kho. A zei si poh ah Bawm Laimi hna Paletwa ralsa lak hmun in Thantlang peng chung an hung luh khawh cang cu Pathian kan thangt’hat. LAI MIPHUN vialte nih an herhbaumi zohkhenh hna usih.\nPathian nih ralzaam dirhhmun in ram kip Laimi a kan phak ter cang. Atu cu Pathian nih a kan hneksak cang. Kanmah Miphun lila ralzaam dirhmun in kan sin an phan cang. Ram nuam a ummi hna nih kan zohkhenh thiam hna a hau. Bawipa thluachuah hrawmh ve hna usih. Eikhim le pawkhim in chia hna usih.\nBia chap: Bawm Laimi hna hi Thantlang an phak khawh in Tikir khua ah an lan te lai i, khua an sa te lai. An umnak ding INN dawng zong sak dih a si cang.


Next Article Pu Donald Trump Nih Ruahphak Loin Syria A Den\nZinaan Pipe Line Kong; 2009 lio in rak thok cangmi Rakhine ramkulh Kyaukpyu peng in Tuluk ram Kummi khua tiang vawlei tang zinaan pipe line zong a rannak in lim zau khawh a si naklai hnatlaknak kan tuah tiah Tuluk ramleng minister Liu Zhenmin nih a chim.\n“Tuluk-Myanmar kar zinaan pipe line cu ram hnih President an i ton hnu in hnatlaknak kan tuah chih. Kanmah Tuluk ram lei cun Kawlram in a van lut ding pipe line hi kan rak tuah chung cang hna. Tu cu pehzulh dingin min kan thut cang caah a rannak in rian kan tuan cang lai” tiah Liu Zhenmin nih cun a chim.\nMah zinaan pipe line pi cu Kawlram Rakhine ramkulh in Tuluk ram tiang vawlei tang in a pemh dingmi a si tikah Kawlram chung i Rakhine ramkulh, Magwe le Mandalay ramthen pinah Shan ramkulh Lashu le Hmuse khua tiang a pemh ding pipe line zong a si. Pipe line tuahnak ding hmun i a ummi pawl cu thawl dih an si lai caah Kawlram minung tampi nih cun an duh lo.\nZinaan pipe line cu Kawlram chung in khan 480 tluk a kal lai i Tuluk lei nih $ 1.5 Billion dih in tuah an timhmi a si. Tuluk nih zinaan cu Africa ram lei in an lakmi a si tikah Kawlram vawlei pemh in zinaan lak an timhmi nih hin Tuluk tangkaa budget zong tampi a zorpi (hleipi) hna. A sullam cu Kawlram nih siang hlah sehlaw Malaga rili chung in pipe line tuah an hauh lai caah $ Billion tampi a dih ding a si.\nMyitsone; Kachin ramkulh i Myitsone tikham kong a si. Kachin miphun nih an rak duh lo tuk tikah President Thein Sein cozah chan 2011 kum khan hi rian cu rak dinh rih a si. Tuluk lei nih $3.6 Billion dih in tuah an timhmi a si. Hi kong ah hin Tuluk ramleng minister Liu Zhenmin nih cun fiangte in a chim lo nain kap hnih ram ca hlawknak a chuahpi kho dingmi hnatlaknak kan tuah ti vial lawng a chim.\nTuluk President Xi Jinping sawmnak in President Htin Kyaw cu ni 6 caam in Tuluk ram a tlawng chung ah hin Tuluk ram ministers pawl he zong tonnak an ngei hna. President Htin Kyaw cu President rian a tuan hnu in tutan hi a voi khatnak Tuluk ram a tlawn zong a si i May thla chung ah khin rampi ruahnak petu Daw Aung San Suu Kyi zong Tuluk ram a tlawng than te lai ti theih a si. Ref;VOA


CNF/A Nih Kan Miphun Fahnak Le Harnak Pek An Duh Lo Nain – Chin 11 News\nCNF/A Nih Kan Miphun Fahnak Le Harnak Pek An Duh Lo Nain\nPosted By: Chin News April 4, 2020\nCNF/A nih kan miphun fahnak le harnak pek an duh lo nain miphun dang nih fahnak le harnak pemi tu kha zohkhenh le cawmhram kan rian a si ko sulam cu a ngei deuh lo kan ram chungin doh lo dingin i chimrel khawh a si lo maw.\nral kap doh duh ahcun mah le ram chung tein doh cio ding a si ko lo maw ral ka doh tiin miphun dang ram chungin doh le kan ram le kan miphun fahnak/ harnak le thihnak tiang pek in ralzam dirhmun tiang an kan phakter hi cu sullam a ngei lo.\nCNF/A nih ral nan doh nakin kan phan ahcun phak ding a si miphun dang nih ral doh ruangah kan miphun harnak le thihnak tiang an kan tuar ter mi hi cu neknam ding mi le zei ah rel lomi miphun kan sinak/ a derthawn mi kan sinak tu a lang. A fimmi le ttihzah mi miphun kan si ah cun mizei hmanh nih an kan neknam ngam lai lo (Wa) tapung kan timi hna khi ralkap hmanh nih an ngamh setsai hna lo khi.\nlaimi cu kan ruahnak le kan lungthin hrim hi a der thawnmi miphun kan si ko ruahnak zongin hawi kan phak khawh hna lo a biapi tak mi cu mi doh hlan ah an sining/an dirhmun le an umkalnak kha theih dih khawh le hngalh dih khawh kha i zuam a herh bik cu lawngin ral doh tikah tei nak cu 90% asi cang ti kha ruah zungzal hna u si kan pa le kan in bochan ko hna nan aw ang kan ngai cio ko a zeilei paoh in cawlcang tuah u si nan kan timi paoh cu kan tuah ko lai.\nCredit: Sui Lian


India: Zuu Chia/Man Fawimi Din Ruangah Minung Tampi A Thi (Video) – Chin Modern News\nPosted By: chinmodernnews February 25, 2019\nNichuah Chaklei India ram ah zuu dinnak in minung tam lakte an thi. Zarhte ni (Feb 23) ahkhin zuu an dinmi sivai ttha lo ruangah minung 58 an thi. Atu tiangah zuu dinnak in a thimi minung 150 tiang an hung karh cang tiah palik pakhat nih a chim.\nA hleice in Arthan distrct ah zuu din ruang i a thimi cu an tam khun, a thimi minung 156 an si cang hna. Cun an peng chuung vialte siin kipah zuu din ruang i thlopbulnak an tuahmi hna cu minung 200 leng an si hna.\nGolaghat peng chung zongah zuu sivai in sermi an dinnak ruangah minung 85 an thi ve cang tiah peng uktu changtu a simi Dhiren Hazarika nih a langhter. Cun zuu din ruangah siin nih thlopbul cuahmah liomi minung 100 hrawng an si. A si nain, lakhruak (emergency) in siin a rak panhmi bel zor lei an panh ve tiah a ti.\nMah zuu dinnak ruang i thihloh a can hi kan hnung zarh Cawnnili ni (Feb 21, 2019) khan aa thokmi a si. Nu zuding a simi hna zong tampi an itel ve. A si nain, a tam deuh hna cu lakphak kung ciinnak hmun ah riantuantu pawl deuh ngawt an si hna.\nIndia ram, khuate kenne deuh a sinak hmun ah mah bantuk zuu chia hi an ser khun, a man zong a fawi caah sifak santlai lo deuh nih an din khun. Cucaah kum fatin in zuu din ruangah minung tampi a thi theu lengmangnak hi a si.\nCucaah, mah zuu ruangah mitampi thih le loh an tonnak kong he pehtlai in dothlatnak le dantatnak biatak tein kan tuah lai tiah district penguk bawi a simi Assam Sarbananda Sonowal nih a ti. #Mizzima\nအိႏၵိယမွာ အရက္အဆိပ္သင့္ၿပီး ေသဆုံးသူဦးေရ ၁၅၀ ေက်ာ္အထိ ရွိလာ\nအိႏၵိယမွာ အရက္အဆိပ္သင့္ၿပီး ေသဆုံးသူဦးေရ ၁၅၀ ေက်ာ္အထိ ရွိလာ************************************* အိႏၵိယႏိုင္ငံ အေရွ႕ေျမာက္ပိုင္းမွာ အရက္အဆိပ္သင့္ၿပီး ေသဆုံးသူဦးေရဟာ စေနေန႔က ၅၈ ဦး အနည္းဆုံး ရွိခဲ့ရာမွာ ခုခ်ိန္မွာ ေသဆုံးသူဦးေရဟာ ၁၅၀ အထိ တိုးျမင့္လာေၾကာင္း ရဲက ေျပာပါတယ္။သတင္းအျပည္႔အစံု -http://www.mizzimaburmese.com/article/54947\nPosted by Mizzima – News in Burmese on Sunday, February 24, 2019


Kahdohnak Kongah CNF/A Dirhmun A Fiang Taktak Cang – Buanchukcho\nCNA hi timh cia tein an um cang. Kan miphun hriamtlai le kan miphun a kan chanchuah tu ding CNA hi a tu ahhin ready tein an um cang. Timh cia tein an um cang. An mah zong nih ready kan si cang tiah an chim lengmang mi kha nan theih ko lai. Cu an chimmi nan zumh khawh lo hmanh ah kan hnu lei ah NUG he min an thut khan cun fian pah ding a si cang ko.\nTlangcung miphun hriamtlai hna lak ah CNA cu NUG sinah min a thu hmasa bik an rak si. A tu tiang tlangcung miphun hriamtlai nih NUG sinah min an thu rih lo. Sinain CNA nihcun an thut cang. CNA nih min an thutnak hi Kawl ralkap uknak kan doh ti lai, federal ramkomh kan ser tti lai ti kha min an thutmi a si. A dang min an thut mi a biapi mi tampi a um an ti nain an alnghter rih lo.\nCNA nih NUG ah min an thutnak hi ralkap he i phomh ding ah ready kan si cang. Timh cia kan si cang ti kha an langhter duhmi a si. A herh ahcun ral kan tho cang ko lai ti kha an langhter mi a si. Ralkap nih uknak an lak hnu ah CNA thazang hi a karh taktak. Ramdang bamwhnak phaisa siseh minung thazang zong in siseh an thazang a karh taktak tiah theih a si.\nHi bantuk in CNA thazang a karh i a tha tukmi a si. Minung thazang hrimhrim in karh kan herh. A tu ahhin CNA thazang hi an tam taktak cang timi kha nan theih cio ko lai. Cu ruang ah CNA / CNF kan pa le hna zong nihhin Kawl ralkap pawl hi an tih ti hna lo. An raltha tuk cang.\nCu ruang ah NUG zong ah Kawl ralkap doh ti dinh in min an thut ngamnak hi a si. Khat lei ah Dr. Sasa le Dr. Lian Hmung Sakhong vuanci an si ruang zong ah CNF kan pa le hna nih NUG hi kan dirkamh a herh tiah min an thut zong a si kho men. A zei sihmanh ah CNA nih NUG sin ah min an thut mi ralkap doh ti ding kha a si. Hriamnam meithal in ralkap uknak doh ti ding kha a si caah CNA nih kan i ready cang an ti caah a si ko.\nKawl Ralhrang Pawl Nih An Hmuh Hna Ah Cun An Lau La Teh Mu, KNLA Traning Lak Lio Tih An Nung Ko (+Video)


Farrawn khuami Pu Nawluk naa sa cannak kongah thil umtuning fianternak – The Cherry Par\nFarrawn khuami Pu Nawluk naa sa cannak kongah thil umtuning fianternak\nFarrawn khuami Pu Nawluk naa sa cannak kongah thil umtuning fianternak: Tihbual khua Pu Ceu Mang phuhri ah hi naa-tum hi Pu Rual Lei le Pa Bawi Uk nih a ruak an hmuh. Farrawn khua tlangval pakhat (Ling Kon naupa) zong a ruak hmutu ah aa tel ve.\nCu tikah, Tihbual pawl nih cun “A zeisihmanhah na zatlak tuk, facang tuan lio nan si fawn le na riantuantu pawl ca tal ah an ti i a lu le a sa cu Pu Rual Lei le Pu Nawl Uk tupa (Bawite) nih a thlam ah an va chiah. Pu Nawl Uk a nu le a pa nih ” Hitihin nan rak fimtawl cu a tha tuk, rak hmu hlah ulaw a thu dih ko hnga cuteh, a tha tuk ko” an ti. Cu tikah Tihbual pawl nih i “A sa kong ah nan lungtling ning ten khuami zong phone kan in chawn piak ko hna lai” an ti i Pu Nawl Uk a nu nih a hau lo a thu dih lak ding pei si ko cu “a ti hna. Kan hnakkar ah a tang tukmi Uk Te, Thinlung in kan in ngaihchiat pinak mitthli hna hi, Ningzak le ngaihchiatnak sertu ah an cang te sual hnga aw??? By, Tihbual na nelthuang hawipawl: Credit: Dawt Hnem Chin\nA tang hi nizan ka tial mi asi:Ka lai mi hawi zeitin nan ruah ve hngaKa pa le neel facang an ttuan lio ah kan naa an i hruai hna voidang cu zaan ah an hren hna nain nithum zaan kha naa an der sual lai tiah a thlah hna. A thai zing ah ttih Bual mi pakhat nih phone a rak chonh ii naa a thi ii na naa a si maw rak zoh an ti.an kal tik ahcun a saa an rak can dih.zei tin a thih a ti tik ah kan naa nih an suk le a korong hri a ki ah ai bat ii a hrom a dalh ii a thi ko an rak ti. A ho nih a hmuh a ti hna ii cuticun kan zumh an ti tthan.a pum ah hmape zong a um fawn lo.\nTtial ding a tam pi ko nainhi vial hi cun nan lung a fiang cio men ko lai. Ka ttial duh bik mi cu nang teh a nei tu theih lo mi mi satil saa na can duh hnga maw zei tluk mi sa ram na va si hmanh ah? Asiloah na sattil mi nih na theih loin a thi tiin a saa i can hna seh law zei tin na ruah ve hnga? (hi caa hi nan rak ka share piak cio nak lai kan nawl duh hna) kai lawm.\n← Biden Nih Buan A Co Ahcun Stock Market Ai Hrawk Dih Lai, Tiah Trump Nih A Chim.\nCongratulation Janet Yellen! →


Israel Mifimthiam Pangpar Hmuhmi Nih Khuaivah An Rat Kha A Theih i, A Hliti A Thlumter! - Ramleng Chinmi\nHomeTheihtleiIsrael Mifimthiam Pangpar Hmuhmi Nih Khuaivah An Rat Kha A Theih i, A Hliti A Thlumter!\nJanuary 8, 2019 Robertson Bawi Nun Thar Theihtlei 0\nISRAEL, Tel Aviv ___Tel Aviv Sianghleiruun mifimthiam nih an hmuhmi a si. Pangpar hi a nungmi a si timi cu science fimthiamnak nih a kan chimhmi a si. Pangpar nih hnakhaw a ngei timi cu lau awk a um lo, a paar tlaap tete khi an si ko, a paar chung i a ummi tlaap tete khi mu.\nPelep le khuai nih a hliti duh in an fuhpanh zawn ah pangpaar nih nun siang ngai in thlumthlum a hliti cu tik tik tik seken 3 chungah a tlumter deuh ee ti a si. A ‘romantic’ ngai te, Lai holh in ka fianh khawh lo bia, an karah dawtnak aw-zai maw duhnak muisam a leeng ti ko usih. A pangpaar min hi “evening primrose” ti a si, Lai holh cun “zing hmui rose paar” ti ko usih.\nHi pangpaar nih theihnak hna a ngeihmi nih hin aw a thang tukmi cu a let lem lo, amah bochan in a nungmi khuaivah bantuk vii-vuu thla zah thawng lawng a cohlan.\nPangpaar zong nih hin anmahle sining in ruahnak an ngei ve ti ding si ko; aruang cu pangpaar nih thei a tlai nakding le ci a ngeih khawh nakding ah thakza pawl hi a herh ve hna. Ka herh ve hna caah annih nih ka hliti an duh ahcun ka thlumter deuh a hau tiah mi dawtnak a philh lo caah a si.\nBia Tlaangpi: Israel fimnak, thakza le pangpaar, i bawmhchanhnak


Hakha Ah Ngakchia A Tlaihhrem Tiin Tazacuaimi Ko Htun Nih Amah A Veltu Ngakchia Pa A U Taza A Cuai Ve Than – THE CHINLAND POST\nHakha Ah Ngakchia A Tlaihhrem Tiin Tazacuaimi Ko Htun Nih Amah A Veltu Ngakchia Pa A U Taza A Cuai Ve Than\nSalai Ngun San Aung| 2018 May 2| Hakha ah Social Affairs Zung i rian a tuanmi kawlpa Ko Htun cu April 8 ah khan kumtlinglo ngakchia pa a tlaihhrem tiin ngakchia pa i a upa nih sii-inn phan lak a velh i taza zong cuai beh a rak si.\nHi ngakchia pa hi kum 7 hrawng minung lawng a si rih. Ngakchia pa a tlaihhrem tiin ngakchia pa a upa nih a velh caah a lu hmun hnih in a kuai i a ban khatlei zong aa khong. Cun palek sinah report tuah in tazacuai a si. Asinain amah Ko Htun nih cun a tlaihhrem le tlaihhrem taktak lo kongah zeihmanh a chim duh lo lengah Dawrthar sang ummi an si caah Dawrthar khuabawi le Social Affairs zung in a hawipa nih hngalhpinak min an thutpiak i a ka veltu hi keimah lungtho tein ka ngaihthiam, taza ka cuai lai lo tiah palek sinah biakamnak a rak tuah. Sihmanhsehlaw tu cu a lung aa thleng than i a veltu cu Ko Htun nih taza a cuai ve than tiah kan theih.\nHi kong ah ngakchia pa a u nu nih, “ka tapa kha taza a cuai than rua. Hakha palek sakhan in hi kong ahmuh a dawitu nu pakhat nih taza an cuai hna tiah a rak kan chimh. Ka tapa cu biaceihzung nih a sual ko hei ti hna sehlaw zeitluk dah dantatnak a ing ding a si tiah ka hal tikah kum ruk sarih paoh thong a tla kho tiah a ka leh. Asiah cucu zeitin tal dantatnak tlawmter khawh deuh ding lam a um maw tiah ka hal than i cucu nan duh asile taza nan cuai mi pa kha hei rem than ulaw si ko, cu hlei lam dang aum lo tiah a ka leh. Hi bantuk in anmah palek lei nih tlerkhonh bantuk in an kan timi cu ka lung tha lo ngai” tiah TCP ah a chim.\n“Ko Htun nih a veltu kha taza a cuai ve hna. A hlan ahcun ka cuai hna lai lo tiah a rak ti ko nain a lung aa thleng. Hihi a ngah mi a si, amah thinlung ah aa hngat. Taza a cuainak cu Yazathatgyi Pohmah 325 in a si i upadi cauk chungah aa tial ning ahcun kum nga tiang thong thlak khawh a si. Cun kumkhat maw thlaruk maw tibantuk lawng zong a si kho. Pohmah 325 cu faktuk in taksa fahter nak ruangah sualpuhnak a si caah a hma kha a fah le a din siibawi te nih an hmuhning cungah a dantatnak cu aa hngat ding khi a si. Hi a hmuh hi tu thla 7 ah biaceih zung ah kan ap lai i zeitik ah dik an bia an ceih te hna hnga a fiang rih lo” tiah Hakha peng palek sakhan hmu nih a chim.\nNgakchia pa hi a tlaihrem tak tak maw timi siibawi te nih ngakchiapa takpum cungah an chek ko nain sii-inn uktu siibawi pa lawng nih minthut in an hmuhmi result chuahpi khawh a si caah zarhthum tluk a rau cang mi ngakchia chia pa an cheknak result cu a chuak rih lo. Sii-inn uktu pa khual a tlawng ti a si.\nPrevious Hnaring Khua Ti An Har Caah Inn Ah Thilsu Ngam Lo In Bawinu Tiva Ah An Suk\nNext Dr. Za Hlei Thang Ruak Tuzan Kalay Ah Riahpi In May 5 Falam Ah An Vui Lai


Breaking News:Ralhrang nih kum tling lo hngakchia tamtuk an thah hna – Lai Lungrawn Post\nJuly 17, 2021 July 17, 2021 admin Theihtlei\nRalkap Ralhrang nih Uknak an lak hnu Kumtling lo Ngakchia Minung 75 an thah hna i minung 1000 leng an tlaih cang hna.Myanmar ram Ralkap Ralhrang nih Uknak an lak hnu in Rammi Ngakchia kum tling minung 75 an thah hna pin ah minung 1000 leng an tlaih cang hna tiah Ngakchia kilveng tu phu nih an langhter.\nMyanmar ram Ralkap Ralhrang nih mipi hramhram in an thah mi hna chung ah atu bantuk in kum tling ngakchia lawng si loin sualnak ngei bak lo an thah mi hna hi an si. Hi kong he pehtlai in Vawlei pi ah ngakchia kilvengtu hna sin tiang phan ding le ngakchia sining a buarnak kong hi Vawleipi nih cei ding ting in chuah pi an timh tuah theih a si chin morning star.\nThawngdang Yangon Ah Covid Zawtnak Ruangah Nikhat Ah Ruak 800 Tiang A Phan Yangon ah Covid third wave ruangah a thi mi minung an karh, nikhat chungah ruak 800 tiang a phan, cun oxygen a dih, ahar tuk tiah Yangon mibawm chantu in rianngei cheukhat hna nih an chim.\nAtu a cang mi thil hi a thi tiah phone a kan chawn mi hi nikhat ah 100 leng an phan.Mi ruak phorh ding kan chei lo,thlanhmun zong ah nikhat chung zaan chung ruak an khangh ko naim an chei lo. A luancia mi nihnih ah khan a thi mi 600 leng an si, tu cu 800 tiang an phan.Cheukhat a thi mi hna cu peng pakhat chung in an si, sang khat chung ah ruak hnih ,ruak thum an si caah atu le atu miruak kan la” tiah Yangon ummi mibawm chantu phu rianngei pakhat nih a chim.\nMiruak cu ai pong tung ko,Yewai ရေဝး zong ah ai pong tung, miruak pawl tu cu tang ah kan chiah ter hna lo.Mawtaw cungah kan chiahter ko hna.A changchang in kan auh hna, cun meikhanghnak seh chungah chiah an si. A herh bik cu miruak zualnak a um lo, cawk zong a ngah lo, plastic , puan, pher hna in zual in an chiah” tiah a dang mibawm chantu phu in rianngei pakhat nih a chim.Atu ah ramkulh chung ah oxygen lut mi a um ko nain , oxygen herh ruang ah le emergency in phone chawn mi hi nikhat ah 500 hrawng an si tiah oxygen lei in mibawmtu phu rianngei pakhat nih a chim.\n“Emergency oxygen rawn kan duh, oxygen dur kan herh, Flow Meter khoika dah a ngah tiah a phunphun in phone an kan chawnh, cuchung ahcun oxygen herh ruangah chawntu hi an tam bik.Nizan hna cu oxygen herhtuk ruangah phone a kan chawnmi an tamtuk caah, phone dang pakhat kan damh.Kan sikhawh chung in kan bawmh ko hna sihmanhsehlaw kan chei hrim lo.Oygen lutmi a um ko nain mizaw an tamtuk nikhat hnu nikhat in an tam chin lengmang” tiah South Dagon agency mibawm chann tu in rianngei pakhat nih a chim.\nAtu ah miruak phor mi mibawmtu hna le, mizaw pawl sizung ah a phor mi mibawmtu phu hna zong a dangdang mibawm chantu in Covid zawtnak an i chawnh caah, rian tuan kho lo in dinh mi zong a van um tiah theih a si.Tuning te in si ko ahcun hi hnu thlakhat cun kanmah mibawmtu phu hna zong an dih kho men cu dirhmun cu kan phan, nikhat hnu nikhat kan tuah mi a tam chin, kanmah mibawmtu pawngkam zong a tluril kho mi dirhmun kan si” tiah Yangon mibawm chantu phu rianngei pakhat nih a chim the chin post.


Gambia Nih Rohinga An Dirpi Mi Hna Hi An Mawh Hrim Lo, A Ruang? – Chin World News Evening\nDecember 12, 2019 December 12, 2019 Salai Van World News\nSuh Ci nih cihmih sualnak ralkap nih an tuah lo ati mi kong ah tawifiang tein seh. A dirpi tu paoh ralkap dirpi he aa khat i pastor pawl bang kha cu ralkap sualnak, tleihhremnak le thahnawnnak humzual le tha pek a si caah hell tlak khawh an si. Laimi nih cihmih sualnak kan fiang rih lo. Minung pakhat thah hmanh ah cuai a ngah. Ziah tiah cun that lawng si loin nuhrin covo tahfung in tah a si.\nA chimmi ngaih cu lung a hmui lo tak tak khi a si. A chimmi a uartu paoh kha cu na sinak fak piin ruah phu a si. Amah a miphun a daw taktak tu Tlangcungmi a ho hmanh nih hi kong ah Suh Ci an dirpi lo. Zeitindah a chim? Kachin IDP minung pathum a thattu ralkap zong phungning tein thongthlak le hrem an si ko. Indin thatnawnnak kong zong ah ralbawi pali le ralkap pathum tlaih le rianhrang he thongthlak an si. Cu tluk in ralkap tuah ser nak ah hlathlainak le hremnak a tuah komi ram cu cihmih “genocide” sualnak na tuah ti awk a tha lai maw? tiah a ti. A bia nih ka cek ne tiang in a ka runh.\nA ngai ngai ahcun Gambia zong hi ka ttanh hlei ve hna lo. Ziah tiah cun Muslim Rohinga lawng an dirpi ve hna i, nain kam khat cun an mawh ve lo, tlangcungmi a bik in Laimi pawl hi Su Ci lei ah kan dirmi hrim hi tazacuai phu kan si ve. A ngai ngai ahcun Suh Ci sual cu a si lem lo e, Kawl ralkap sual a si ko. Nain miphun dang kong he pehtlai cun Kawl ralkap, NLD, USDP vialte hi thi khat le sakhat lawng tein an dir ti tal hi pemh kan hau. Cu lawng hlah, Tlangcungmi kong he pehtlai zong in thikhat le sakhat bak an si. NLD le USDP ralkap cu an i seh caan le nawn caan hmanh a um lai. Nain Tlangcungmi ruangah a si bal lo ti kha pemh u sih.\nDemocracy kong a si hmanh ah an mah kawl ca lengmang kha a si ko. Democracy zong ah tlangcung mivialte hi an kut tang ah chiah zungzal an kan duh. Curuangah Arakan nih cun zei ti hmanh in Kawl he um tti an duh ti lo nak a si. A ngai ngai ahcun Arakan pawl cu zei tik hmanh ah Kawl nih an nautatmi an si bal lo. Tlangcung mi vialte lak ah an upat bik mi an si. An holh tiang khin aa lo luklak khi a si. Laimi an kan nehsawh ning le PK mitpawt tete hmanh an lor ning in Arakan khi kawl nih tuah hna seh law, Arakan nih an sa zong an ei dih cang hna lai.\nUS lole Japan hrawng ah ICJ zung hi um seh law Refugees tampi hmanh nih Suh Ci le Ralkap dirkamh in lam a zawh ngam ding phun kan si. Cu bantuk ahcun ningzah tuk ding tu ah kan ral ?ha ngai. Wa te hna nih Suh Ci kan dirpi an timi tham, an nih cu kawlralkap nih samfang ngaw hmanh in an hnor lo mi hna, a luatmi ram pakhat bantuk in a dirmi a si caah a si. Cu hmanh ah lam zawh in banner he zei he an dirpi lo.\nTlangcungmi cung ah sualnak an tuahmi hi rel cawk le chim cawk ding a si ti lo. A tir te khan tazacuai a phu tuk cang mi a si. Nain cawipiaktu kan ngei lo. A tu ah Rohinga pawl nih cuai piaktu an ngei tikah kan lung aa lawmh lo hmanh ah dai tein um ahcun thil dik deuh a si hnga. Nain “tlangcungmi cung sualnak cu chia rih sih law” Rohinga minung tam tuk a that tu le nu le ngakchia tiang in a tleihhrem in a that tu pawl Ralkap humzual in kan dirpi ti ah Hakha pastor tiang nih nan aumi kha Pathian mit hmuh zong ah sualnak ngan ngai a si lai tiah kei nih cun ka ruah. Thawngtha cu chim hlah, Human right timi bia fang chim ding hmanh ah nan i tlak ti lo. A ngai ngai ah hi kong hi human right kong pei a si cu.\nCihmih sualnak genocide timi cu miphun pakhat kha pakhat zong tang loin va thah kha a chim duh nak a si lo teh, Human right tahfung in tah a si. Gambia zong nih Rohinga a ting in an thah tiah a cuai lo teh, minung a zaleng te lawng thahnak in pei a cuai ko hna cu. Minung pahra thah hmanh ah thil sining nih a chit lo ahcun cihmih sualnak ah a lut ve teh. Human right a buai tuk mi paoh cuai khawh a si. Kawl cozah le Ralkap hi chan khat hnu chan khat in nuhrin covo human right buartu kan ti hna. A ngai ngai ah buartu lawng an si lo. Buar ti cu a din tuk rih. Kan covo le kan hmailei le ruahchannak tiang in a kan sawksam le hrawhpiaktu dih tu an si. Zungzal sal sinak thim nan duh ahcun Bible ning tein nan hna khaw kha innkaba ah i vih law law nan hau lai. Siang Bawi


Khrihfa Mi Le Israel Caah Cun Hinak In Thawngchia Um Ti Lai Lo – Chin World News Evening\nKhrihfa Mi Le Israel Caah Cun Hinak In Thawngchia Um Ti Lai Lo\nSalai Lungthli Tum nih US president thar simi Biden konglam a chimmi cu khrihfa mi hna kan ca le a bikin Israel ram caah cun thinphang taktak peih si ko lai hi? Hi pa liberal policy hi cu tihnung bak ti bak si ko hih teh. A chim bangin a si taktak ahcun Khrihfa le Israel ram ca ahcun hinak thawngchia um ti lai lo.\nSalai Lungthli Tum: Trump cu US president a si ti lo, Biden nih US rampi a mawng thawk ko cang. Lung cu a tha lo ngai. Nain, Biden hruainak nih Laimi tampi a kan thahnem ve ko lai, abik in ralzam lak, US visa, nupi or pasal, nulepa le unau auhnak a fawi deuh than lai. Khrihfa nunphung le Israel ca belte cun mah pa liberal policy hi cu tihnung ve. President a tuan chung ah chiatnak a chuahpimi nakin thatnak a tuahmi tam deuh hram seh.\nRelchih: Tuchun cu US President Donald Trump White House in a chuah le President thim tharmi, Joe Biden Inauguration a dongh tiang ka zoh. Khua a phunphun a ka ruahter. Democracy ahcun ruahnak i khah dih phung a si lo caah kan i khah lonak tete i theihthiam le i ruahthiam a herh zia tampi a kan cawnpiak. Kan duhmi President a chuah caan a um lai i, kan duh lomi President a chuah caan zong a um ve lai. Zei paoh hi an chia dih lo i, zei poah hi an tha dih fawn lo. Minung a simi paoh a tlingmi kan um lo. Asinain kan chiatnak le kan thatnak tu a dan bia a si.\nPresident sinak biakamnak a tuah dih hnu ah nizan i ka tialmi phun 17 kha President Executive order hmangh in a chuah colh. President Donald Trump policy phun 17 cu a khupthal a leh dih manh. President thar Joe Biden nih a chimmi cu,” US mipi dihlak caah President ka si lai” tiah a chim bantuk in kan dihlak caah a tha bik in President a tuan khawhnak dingah thlacamnak in bawmh cio hna usih. Cattialtu: Salai Lairamthang


Mah hi order hi Socialist cozah nih an rak chuah – Zion Tlang Media\nSeptember 10, 2020 admin Chin\nThe tipping point. 1987 Sianghleirun exam kan tuah lio ah mah hi order hi Socialist cozah nih an rak chuah. Hi order hi a diklo mi asi tiah Chin Sianghleirun sianghngakchia nih biatak te in rak doh asi. Mah cu Lai Siang hngakchia cawl cangh nak cu 1988 popular uprising i a tihna asi ti khawh asi. Thang Lian Pau zong a rak itel hrulhhralh ve. Thang Lian Pau hi ZNC in 1990 election ah MP atling i a hnu ah Manipur lei aphan i ZRO chairman a ttuan.\nCu lio I a kan hruai tu hna cu Salai Van Ram Uk (Atu ah cun Sayadaw Dr. Ba Oo ai ti cang), Salai Khua Uk Lian le adangdang kan u le hna an rak si. Chin sianghngakchia nih Rangoon University campus chung ah nawlnei tu kha an awlawk kan rak chonh tuk hna I Education minister Dr. Kyaw Nyein, Burmese Socialist Program Party in chungtel kanmah Chin mi asi mi Pi Ciang Za Dim hna nih Higher Education Hall ah Chin Sianghngak chia cu bia an rak kan ruah.\nCu lio ah cun a bik in kan u le kan far le sianghgnakchia nu pawl kha socialist minister holh kho lo lak in a rak tuah tu an si. Socialist cozah nih Rangoon in Mandalay tiang tlanglawng a lak in a kan cit ter, Mandalay in Kalay Myo tiang vanlawng a lak in a kan cit ter i in ah an rak kan tlun ter. Judson center in Rangoon railway station kar kan kalnak Prome Road lamthluan cu kawl ralkap nih meithal lawtcia in an Congh. Railway station kan phak ah Aung San stadium in railway station cu meithal par tinhcia in an congh.\nCommunist phung, Socialist phung le ralkap uknak hi a ttha lo ticu ka rak pom ko na in, Socialist cozah le ralkap cozah, Ningcanglo in mi a rialdit mi cozah doh nak lam ah lakhruak in a ka nam tu hi mah hi order hi asiko rua.1987 le 1988 kan siangin kai kha cozah minung he I hauh le I dawi lawng kan rak rian ko rua ti awk in.1987 September 5 ah phaisa an thah. 1988 September 18 ah ralkap nih uknak an lak I Ne Win hruaimi Burma Socialist Program Party (BSPP) Chan a dong.\nPrevious Post:Miphun Party Dawt le Dirpi hohnak\nNext Post:Khampat dirhmun.\nKhrihfa bu le Zatlang bu le Party kong\nSalai Bawi Lian Mang Catial Mi\nChin Party me pek a hauh nak.\nLaiholh in chimah cun Hruaitu ah atthabik sinak laksawng an rak kapek


A Mak Taktak Si! Zeitindah A Holh Ngam Hnga; Ningzak Nu - Chin Eleven News\nMah nu hi a FB ah Mai Daut Mawe Tal tiah aa timi nu asi. Timeline pawl zohtikah RC khirhfabu member asi lai zumh asi. Cun, amah hi USDP party a ruh taktak mi zong a si lai dah. Tutan ah Hakha CDF nih RC Fr.Noel Hrang Tin Thang an tlaihmi kongah a timeline ah ca atialmi hmuh khawh asi.\nAtimi cu, Nanmah CDF tapung hi kan in zoh sawhsawh hna lai lo. A rannak in kan saya Fr.Noel Hrang Tin Thang hi thlah u tiah a ti. Kan Chin ralkap CDF cu tapung/Tongciantu tibak in a ti hna. Mah nu hi a ho set dah asi i, khuazeidah a um ti theih a si lo.\nRelchap:Keypad Phone a tlaihmi pawl thatein hlathlai dingin Ralhrangbu nih nawl a chuah Raltuk cawnnak a dih cang mi PDF hna Kawlram hmun tampi ah an rak phanh cang caah hlathlainak nan tuah tikah Keypad phone a tlaih mi hna cu cipciar deuhin zohfel dingin ralhrangbu nih nawl a chuah.


Pu Zo Bawi Nih Esther Dawt Chin Sung Kong AChimmi Cu Uar A Um Kho Taktak – Chin World News Evening\nJanuary 11, 2020 January 11, 2020 Salai Van Theihtlei\nEsther Dawt Chin Sung cu Hakha khuami nih sunglawi taktak in 2020 January 5, Hakhathar le Carson Hall ah an don i Chin Ramkulh Hluttaw ai-awh, Chin Ramkulh Cozah aiawh le Donnak Committee hruaitu hna nih a tanglei bantuk in lunglawmhnak biatawi an chim.\nHi donnak ah Chin Ramkulh Hluttaw Speaker Pu Zo Bawi nih, “2019 kum hi Myanmar rammi, Tlangcungmi, cun, Chinmi kan thluachuah kum a si, tiah ka ruah. Vawlei cung huap in zoh tik ah ICJ in Daw Aung San Suu Kyi zong teinak he a tlung. Aung La Nsang tehna, Tial Cung Thang tehna, David Thang tehna, cun, atu kan fanu Esther Dawt Chin Sung hna nih teinak lian taktak an hun hmuh tik ah keimah pumpak zong kaa lawm i Chin Ramkulh Hluttaw Palai dihlak ai-awh zong in lunglawmhnak bia ka chim. Esther zong Pathian nih cawisang chin sehlaw, Chin miphun kan mithmai hngaltertu siter chin lengmang ko seh,” tiah donnak ah lunglawmhnak bia a chim.\n“Myanmar Idol kan zoh tik ah zungmawi (arts) ti mi a muru tampi nih kan hun hngalh. Cun, zungmawi ti mi hi ramri a rak ngei lo i vawleipi a cuul kho mi a si. Esther Dawt Chin Sung zong Pathian nih a cawisan i Chinmi kan arfi pakhat ah aa chuah pin ah zungmawi lei ah a hun kan hliphlauter. Myanmar Idol hi 2016 kum in an thawk mi a si i 2019 cun kum 4 a si ve cang. Zeitik tiang an pehzulh khawh lai, ti cu a fiang lo nain nihin an tuah khawh mi tiang ah Winner (Idol) kan hmuh khawh mi hi Chinmi nih tuan- bia kan tial a si ca ah pumpak in kaa lawm i, Chin Ramkulh Cozah ai-awh zong in lunglawmhnak bia ka chim,” tiah Social Affairs Minister Pu Pau Lun Min Thang nih lunglawmh biatawi chimnak ah a chimchih.\nTutan MMID Idol donnak ah Donnak Committee Chairman Pu Thla Hre nih, “Mizapi thinlung kuai kho ding in hla a sa khotu, winner song; aphyu-yaung ti mi hla in teinak a hmutu Esther Dawt Chin Sung, Hakha khuami dihlak nih lunglawmhnak he kan in don. Pathian nih nangmah thawng in Chin miphun a kan cawisan chin lengmang ti a langhter ca ah kan i lawm khun. Nay Pyi Taw ah a voi 16nak tuah mi Su-kah-ziti lio ah Winner, 2017 CACC Chin Idol (Winner), 2019 Myanmar Idol (Winner) na si khawh ca ah kan i lung aa lawm tuk. Pathian nih in cawisang chin ko seh,” tiah donnak ah amah nih Thingparsang hla a phuah mi rel pah in a chim.\nChungkharlei in a pute a si mi, Pu Hmun Thang nih, “Nihin ah kan tunu a dawtu nan dihlak cung ah kan i lawm tuk. MMID ah hlasak aa zuam mi vialte hi an thiam dih. Kan tunu Esther hi a thiam bik hlei ruang ah si loin Pathian zaangfahnak thawng in siseh, ramchung ramleng in vote nan pek, nan tangka le nan caan dih in nan dirpinak thawng in nihin ah teitu a sinak hi a si. A hmailei lamthluan zong ah kan dirpi peng rih u,” tiah lunglawmhnak biatawi a chim.\nTutan Esther donnak ah thlacampiaknak, laksawng peknak, donnak biatawi chimnak, lunglawmhnak, chungkhar lei lunglawmh biachimnak, hmanthlaknak, zaanriah dumtinak tibantuk in caan an hmang.Credit: The Hakha Post (Thevoiceofmeipi)


Laitlang Khuate Ah Ralhrang 100 Leng An Phanh Caah Khuami An zam Dih\nMain Editor June 30, 2021 Leave a Comment on Laitlang Khuate Ah Ralhrang 100 Leng An Phanh Caah Khuami An zam Dih\nChinram kulh Falam Peng Waibalah ah ralhrang hna minung 100 hrawng cu khuachung ah an lut, cun Kinmonchuang khua lei ah 30 hrawng cu nihin chun ah khuachung ah an luh ve I hmunhma an lak.\nCu caah khuami hna cu ahim nak hmunkawl in an zam dih tiah theih asi. Cun Waibula khuami hna cu inn zuat sati arva le facang hna cu inn ah an zam tak dih. Cu Kinmonchuag khua pawng I ralhrang hna nih hmunhma an lak nak pawng ah ralhrang hnanih khuachung mi pakhat cu meithal in an kah nain, hliamtuar lo tein ahim nak lei ah azam kho than tiah theih asi.\nWaibula hi Inndawng 200 hrawng an um nak asi I Kinmonchuang khua hi inndawng 30 hrawng an um nak khua asi. Source: Zalen Thawngpang dang relchap… June 30 Jet Fighter In KIA an Kah Hna: Ni hin chun sml.1:45 hrawng ah KIA tatyin 11 HQ leik kam ah ralhrang hna nih Jetfighter 2 in an kah hna tiah theih asi.\nVawlei leiin zeitluk in kah nak achuak tiah theih khawh asi rih lo. apwng I aum mi khuamihna nih nihin zinglei ahkhan KIA tatyin 11 pawl nih hin meng21 timi ah (suhpawng gate) ti anluh hnawh hna hna caah Ralhrang hna nih hin Jetfighter pa 2 in an kah hna hi asi. Nihin June 30 ah khan myikyina pawng I Nantyi kalnak lam I (suhpawng gate) ti mi cu KIA nih Zinglei sml. 5 hrawngah an luh hnawh I ankah tiah theih asi.\nSml. 1chung hrawng kap hni kah nak achuak I cu hnu ah KIA nih Gate cu mei in an khangh. Hi kahdoh nak ahin ralhrang lei 2 an thi mi apawng kam i rawldawr atuah mi pakhat zong anun nak aliam tiah theih asi. Gate I mei akangh lio ah hin lamcung ah motor pakhat zong akaang, cun sml.7 tiang hrawng hi meithal thawng kan theih rih, khualtlawng motor vialte cu hleicungah an dir terdihm, cu highway lampi cung ah motor cu akham dih hna caah an I tlardih ko tiah min langter lomi pakhat nih cun achim. Source: 7stars News\nBreaking News: June 30 Jet Fighter In KIA an Kah Hna →\n← Ngaih Achia Tuk Hringhran Ko Mu CNDF Chung I Bochan Taktak Mi Bomb Lei Athiam Mi Pakhat Cu Ahawi Le Ava Chanh Hna Nak Ah Anunnak Aliam


Lai holh ah “mihrawkhrol” timi hi lai holh lila in leh ahhin “mi a hrawktu” ti zong in sullam a khen ve ko – Hakha Cherry\nLai holh ah “mihrawkhrol” timi hi lai holh lila in leh ahhin “mi a hrawktu” ti zong in sullam a khen ve ko\nLai holh ah “mihrawkhrol” timi hi lai holh lila in leh ahhin “mi a hrawktu” ti zong in sullam a khen ve ko. Cucaah,\n“Mi a hrawktu” pawl interview nan tuah lengmang hna i, nan lar/popular ter lengmang hna ahcun, zeitindah kan society cu a thancho khawh lai e!\nMi a hrawktu siloin, mi a thanchoter/ inspirational person pawl deuh hi interview tuah ulaw/ lar/ pupolar ter ulaw kan society caah, kan Mino caah, thathnemnak a um lai.\nMedia riantuantu paoh nih tlaihtleng / principle nan ngei cio awk a si i, media hmang in kan society caah, kan Mino caah, zeibantuk lei indah tthathnemnak kan chuahpi ve lai timi “Vision” he hma nan lak cio ding kan duhpi ngai hna.Credit-Zasang Cinzah\nSuh Kyi Nih Ramchungah A Cangmi Zeihmanh A Thei Lo!State Counselor Daw Aung San Suh Kyi le President Win Myint cu May 24 ah Naypyidaw i ralhrang khawngsil innkulh chung biaceihzungah chuahpi an si i an sihni hna he minute 30 chung tonnak an ngei kho.\nCu caan tawite chung tonnak ah Suh Kyi nih a sihni hna sinah a chimmi cu ngaihchia tuk a si.\n“A chimnak ah cun thawngthanhca (news paper) ka rel kho lo. TV ka zoh kho lo i radio zong ka ngai kho lo. Ramchungah a cangmi vialte hi pakhat hmanh a thei lo. A thimi hna zong a thei lo. CRPH le NUG zong a thei lo” tiah a sihni pa U Khin Maung Zaw nih a chim.\nAsinain a cawngtu palik pakhat nih CRPH le NUG hi zeitindah na ruah hna tiah a hal i Suh Kyi nih CRPH le NUG cu a theih lo caah palik pa cu a hal chin. Cuticun palik pa nih zeimawzat a chimh caah a sihni hna he an i ton hlanah CRPH le NUG kong tlawmte a theih manh.\nNLD hrawh an timhmi kong an chimh tikah Suh Kyi nih cun “Mipi an um chung poah cu NLD a rawk lai lo, a um peng lai” tiah a leh hna.\nHmasa ahcun an chiahnak hi amah Suh Kyi inn ah a si theu lai tiah ruah a si nain a rak si lo. Asinain khoika dah an chiah ti cu anmah ralhrang bawi rual lawng nih an theih, amah Suh Kyi zong nih a thei lo.\nCu chinchap ah nizan ah hmundang ah an ka thial, ka umnak hi khoika dah a si zong ka thei lo tiah Suh Kyi nih a sihni hna sinah a chim.\nRam zalennak lakpiaktu fanu, rampi kilvengtu ralkap rak dirhtu fanu, a miphun le a ram zawnruah ah a pasal ruak hmanh a hmu lomi, kum tampi chung rak hren cangmi, a ram caah a nunnak pe siangtu! ICJ sualpuhnak ah a pa dirhmi ralkak sualnak le thatlonak huhphenh in bia a chimtu nusaltha cu a ram chungah a cang cuahmahmi buainak, thahnawnnak vialte thei kho loin ralhrang nih an hren rih ai mu!\nA kumkhua a upa cang, a tar cang, a tuak an par cang….asinain a cungah dawtnak, zaangfahnak le zawnruahnak a pelte hmanh an ngei lo.\nPathian nih teinak a kan pek i mipi nih lai kan rel ve tikah cun mu na cung i an tuahmi nak fak in lehrulh an si te lai.\nBiatenh: Ka hawipa lebang nih cun MAH le NCL cu BBQ ah ka rawh hna lai a ti ko..an luat lai lo! (Capo) The Chin Post\nSuh Kyi Nih Ramchungah A Cangmi Zeihmanh A Thei Lo!\nLaithil cu copy thloh awk tha lo tiah nan kan ti an kan ti caah caan tampi dih phaisa tampi phum in Ready to wear kan chuah mi zong copy thiam i ka khuaruah ahar ko.


Chin khualipi Hakha in minung pathum nih D4 an hmuh\nCoronavirus ruangah Myanmar Matriculation cu a caan te ah langter khawh a si lo i, June 9 ah online in result hi langter a si. Chin khualipi Hakha in minung pathum nih D4 an hmuh. Hmangthlak kan ngei khawh lo caah an min lawng ka vun langter lai\nD4 a hmuh mi hna cu, 1. Tha Hlei Tial D4 a hmuh mi hna cu, English, Maths, Chemistry, Biology hna an si. A sianginn kainak cu kan langter khawh lo\nD4 a hmuh mi dang hna cu 2. Siang Cung Lian D4 a hmuh mi hn cu, Burmese, English, Chemistry, Biology hna an si. Amah zong hi a sianginn kainka ka langter khawh ve lo.\nD4 a hmuh mi dang hna cu, 3. Tha cung Chin Sang, D4 a hmuh mi hna cu, Burmese, English, Chemistry, Biology hna a si. Amah zong a sianginn kainak langter khawh lo. Thaizing lei ah fiangtein langter khawh ka vun zuam lai. Source-Burmesexam.org\nBe the first to comment on "Chin khualipi Hakha in minung pathum nih D4 an hmuh"


Lungthli Tum: Thawngpang Bultan(April 9)\nThawngpang Bultan(April 9)\nUS Nih Iran 'Warning' A Pek: Yemen ram hriamtlai Houthi tapung pawl Iran nih a bawmh hna ruangah US nih Iran 'warning' a pek, Middle East ah Iran nih a thihphaih mi ram poah cu US nih a zoh sawh sawh lai lo tiah John Kerry nih a chim.\nYemen ram um hriamtlai phu tapung pawl hi an thawng ngai, an President Mansour Hadi zong tuan deuh ah khan an rak thawl cang. President Hadi cu Saudi Arabia ah ralzam dirhmun in ai dor.\nMr. Hadi a dirpi tu Saudi Arabia nih hi hriamtlai Houthi pawl hi vanlawng in a thuat ve hna, US zong nih hihi a dirpi ve. Iran bel nih hriamtlai phu Houthi pawl a dirpi ve hna. Yemen ram ah hin Houthi phu lawng si loin adang hriamtlai phu al-Qaeda zong an um ve, an ni phomh cio ko hna.\nMyanmar Ah Ramdang Bank An Lut Kho Cang Lai: Ne Win chan in ramdang he pehtlai nak a rak rawk tuk hnu in Myanmar ram chungah ramdang Bank an rak um ti lo, nain tuthla April 23 thawk in ramdang Bank 3 nih ramchung ah rian tuan hram an thawk cang lai tiah Irrawaddy nih a thanh.\nHi bank pathum lakah pa 2(BTMU le SMBC) hi Japan bank an si i a dang pakhat (Overseas-Chinese Banking Corporation Ltd) hi Singapore bank a si. Mah bank hna nih hin ramdang company Myanmar ram chung investment tuah a duhmi poah phaisa cawih khawh a si te lai. Myanmar ram chung investment tuah a duhmi company caah a tha khun ti nak a si.\nThailand Nih US Kal Tak In Russia&China Sin Ai Mer Deuh Cang: Nikum May thla ah Thailand ram buainak a tam tuk caah ral kap nih uknak an rak lak,hi uknak an lak hi Thailand hawi a si mi US le nitlak lei ram nih an rak doh ngai hnu in US le Thailand kar pehtlai nak a rak tha tuk ti lo. Tukar hi Thailand le US ral ngan bik Russia& China pehtlainak a hung tha deuh than ve.\nNizaan kha Russia ram Prime Minister nih Thailand a rak tlawng,hihi kum 25 chungah a voikhatnak a si. Thailand nih Russia chuak raltuknak vanlawng le hriam nam pawl cawk a timh. 2016 chung Russia le Thailand kar chawlednak zong $10 billion tiang phakter an timh.\nThailand le China pehtlainak zong a hung tha deuh ngai ve. Nizaan kha Thai ralkap lutlai le Defence Minister zong China tlawn an timh ve. Business Insider, Reuters, Bangkok Post\nShan Cozah Nih China Ramri Lam Pakhat An Phih: Kan hnu zarh ah China le nawl ngei tu nih Shan ram chung an rak lut i Chinese flag hna an phun nak pawng ramri lam cu Shan state cozah nih an phih chung tiah 7Day Daily nih a thanh.\nHika lam in China ram chuak thil a lut i kawlram thil chuak zong China ram a lut tawn nak lam a si. Kan hnu April 3 ah khan China lei nawl ngei tu nih hriamnam aa tlai mi border guard tampi he an ra i hika hmun ah China flag an phun caah hika khuami 200 leng nih an duh lo nak an rak langhter i an rak thawl than hna.\nHakha Ah TB Zawtnak A Ngeimi A Lak In Thlop An Si: 3MDG timi mizaw zokhenhtu le Myanmar Health Assistant Association bawmhnak in Hakha mipi TB zawtnak an check hna i zawtnak a ngei mi cu a lak in an thlop hna tiah The Hakha Post nih a thanh.\nHiti an zoh hna hi Hakha lawng si loin Hniarlawn le Zokhua zongah kal an ni timh rih ti a si. Falam zong ah minung 400 leng an zoh hna i 15 nih TB zawtnak an ngei i a lak tein an thlop cang hna.\nPosted by Lungthli Tum at 12:02


Chin Artist Of The Year Award Pek Ding Caah Nang Hodah Na Thim Ve Ne Lai Rak Chim Ve – Onlinenungak\nChin Artist Of The Year Award Pek Ding Caah Nang Hodah Na Thim Ve Ne Lai Rak Chim Ve\nChinmi chungin Hlasak thiam kan i ngeih mi hna chungin Chin Artist Of The Year caah hin nang a ho dah na thim ve hnga, a ruah awk bak theih a si loh. Chin TV Internationak nih an tuah mi ah CHIN ARTIST OF THE YEAR 2020 ah hin nang hodah na thim ve lai tiah biahalnak a um hih??\nMah minung 4 hna chungah hin thim dingah van langhter mi si. Hlasak thiam David Lai, cun Benjamin Sum, Cun Van Hlei Sung le Yellow Muzik mah hna hi an si. Tukum Kum 2020 chung an dirhmun le an cawlcangh nak le an hlasak nak tete ah van zoh dingmi a si lai hih. Zei ca kan ti a si ah cun Tukum Award ca ding ah a lai caah tu kum dirhmun lawng in cuanh ding mi asi. Mah chungah ho nih dah Award a hmu tlak a si ti le a hodah tu kum chungah hin pek awk ai tlak bik timi rak thiam ve.\nLaimi tampi nih ca ka ttialmi kongah, le ka zumhnak le ka pommi kongah hehtiah nan ka doh i nan ka soisel len. Hnahnawhnak a phun2 nan ka pek. Cheukhat hoi hna cu facebook friend zong kan silo nan hehtiah comment in nan ka ti len. Minung cu ruahnak, zumhnak le pommi le ttanhmi cu neih phung cio a si ko nan cheukhat cu a herh lo tiang in nan luantuk. Nan chimmi le nan ruahnak pawl le laktlak lo lawngte an si. Mah hna pawl hi kan zoh tik hna ah hmailei nan lamthluan ah a tthangcho lo ding, hawi bang lo ding, mi hlawhtling lo ding, Khrihfa ttha zong si lem lo ding, Pathian thluachuah hmu lem lo ding, hruhnak lam a zul deuh ding, le bochan awktlak lo ding pawl deuh nan si.\nNan zate cun kan ti ve bak hna lo. Nan cheuli ah cheuthum cu nan si. Nan nak in a zeilei poah tamdeuh ka thiam i tamdeuh tuk ka theih. Bible lei zongah siseh vawlei lei zongah siseh nan nak in tamtuk ka thiam i ka theih deuh. Bible zong kum 12 nawn ka kai cang i boih zong pathum ka la cang. Atak te cun nanmah tuk nih fawh ruahnak na ka hal deuh ding tuk a si lehlam cu. Voi tampi cu nanmah catang zong nei huaha lo, tangli tangnga zong awng lomi hna nih ruahnak hna na ka cheuh ve, zeitluk in dah nan sining a niam le nan theihmi a tlawm ti cu mah khan a fiang colh ko. Ka ttialmi le ka zumhmi le ka pom ning in kal ve u law, zum ve u law nan fim deuh lai i nan nun zong a dawh deuh lai, thluachuah zong nan hmu deuh lai, nan lam zong a tluang deuh lai tihi ka chim ngam.\nKeicu ka nunnak ah Pathian nih a ka umpi ve bak i ka ruahnak le ka thiltuahmi cungah le thla ka cammi cung zongah Pathian nih a ka leh i a ka umpi, thlua a ka chuahmi pawl zong chim awk tampi ka nei ve ko. Pathian nih ka nunnak ah harnak le hnahnawhnak a phun2 a ka petu pawl zong voi tampi cu dan a tatnak hna kong zong chim ding ka nei ve ko. Fimdeuh le thluachuah hmuhdeuh le lamtluang deuh na duh ahcun keimah do loin ka chim ning le ka pomning le ka ttialning in zum law pom ve ko. Ka dolen duh hlah u. Ka theihzat le ka thiamzat nan thei lo i nan thiam lo cu. Ka theihmi le ka thiammi cung zongah Pathian nih thlua a chuah tihi ka fiang tuk ve. Mahhi porhlawtnak in ka chimmi a si lo, toidornak tuin ka chimmi a si deuh.Van Tum


Zumtu Thla Kan Camnak Bawipa Nih A Kan Leh Hrimhrim Ko – Buanchukcho\nZumtu hna Thlacamnak a lak asi hrimhrim lo Bawipa nih CDF(Mindat) Tthawnnak a pek hna Ralhrang dohin CDF lei thimi an um ve ko nain Ralhrang 50 hrawng bak CDF(Mindat) nih an Thah ve.Helicopter In An Kah Hna nain CDF(Mindat) nih Ceilak te bak an Thah hna,CDF(Mindat) caah Thla fak piin cam piak rih ko hna usih.\nMindat peng ah ralhrang le CDF Mindat nizaan June 6 ah hmunthum ah fak ngai in i kahnak a chuak ralhrang lei nih hriamngan in an kah hna, Chemical Bomb an hman,Helicopter zong hman in an kah hna. Hi i kahnak ahhin Mindat CDF lei in Thang Mang,Han Phe,Ngai Shing Mang hna nih miphun le ram caah nunnak an pek, minung 20 hliam an tuar. Chawngshung pawng i kahnak ah ralhrang rallokap 40 leng an thi.\nYian khua i kahnak hmun ah Mindat 274 Battalion nih hriamngan in an kah hna i,ralhrang rallokap lei in 10 hrawng an thi lai ti’n ruah a si,ruahning ahcun hliammi zong an um lai. Credit : The Chin Post\nRalring Tein : Nai Surkhua ah CDF-Hakha he a kap mi ralhrang hna cu Sakta in Zokhua ah an kal i Zokhua in Lamtuk an phan cang


AA Hnahnawhnak Ruang Ah Kaladan Tiva Hlei Sak An I Din - THE CHINLAND POST\nAA Hnahnawhnak Ruang Ah Kaladan Tiva Hlei Sak An I Din\nSalai Cung Cung|2019 March 27| Chin ramkulh Paletwa peng Kaladan tiva hlei sak cu Rakhine ralkap AA hnahnawhnak ruang ah an i din tiah kan theih.\nPaletwa khua pawng Kaladan tiva hlei saknak ding ah thilri arak phormi Tilawng pakhat cu March 16 ah AA ralkap nih an kah ruang ah tu ni tiang riantuan kho ti lo in an i din tiah kan thieh.\n“Hi hleisaknak caah tiin Tilawng nih thilri a rak phorhmi mei nih a kangh dih caah hman awk tha le tha lo Japan thiamsasng pawl nih zohfelnak an ngei lio a si. Hi thilri pawl hman than khawh a si ah cun a herhnak zong tete ah kan hman than ko lai. Tu lio cu kan vun i dinh ta lio a si” tiah Minister U soe Hteh nih a chim.\nHlei ca a herh mi thilri pawl zong rak phorh ding ah chikkhat an i ding tiah kan theih.\nHi Kaladan Tiva hlei cu Chin ramkulh Paletwa lei caah a herh tuk mi a si i tubantuk AA nih an hrawh ruang ah hin thachonak lei ah harnak tampi a um tiah Khumi media Peter nih a chim.\n“Hi hlei cu kan mah Chin ramkulh chung peng le tlang aa dang mi pakhat le pakhat pehtlainak caah a herh tuk mi a si. Chaklei Laitlang ah cun pakhat le pakhat pehtlaihnak caah Motor Lam tha tein an tuah dih cang. Asinain kan mah Matupi le Paletwa pehtlaihnak lam caah hi hlei hi a herh tuk mi a si. Hi hlei a tlamtlin dih hnu lawng ah Paletwa le Matupi motor lam hi a tlamtling lai. Hi tluk hlei kan caah a herh tuk mi saknak ding caah thilri pawl an hrawh dih hi cu ka lungtha lo ngai. Khuami zong thanchonak lei ah harsa ngai lai. Kawl ralkap pawl an kah duh le an lungtling lo ah cun an mah kawl ralkap kha ti ding an si ko tiah ka ruah. Cun hi bantuk an tuah hi a tha lo ngai, Chin ramkulh chung a si caah an i ralrin deuh awk a si. An duh cun an mah Rakhine ram lei ah an tuah ding a si” tiah Peter nih a chim.\nHi Kaladan Tiva Hlei cu 2016 in sak hram an rak thawk i 57% hrawng an dih cang. A ra laimi Chin Miphun Ni ah hunnak tuah ding timh tuahnak an ngei ko nain tubantuk hnahnawhnak a um than rih ah cun riantuannak lei a nuar deuh lai tiin khuami an thinphang ngai tiah kan theih.\nPrevious Chin Ramkulh Hluttaw Zungthar Ah Meeting An Tuah Cang Lai: 2019-2020 Kum Budget Kong An Ceih Lai\nNext Lungkhin Khua Ah Inn A Kaang I Kum 7 Ngakchia Khua Za Uk A Thi